Άγρια καταδίωξη της ΟΠΚΕ στις Αχαρνές για τη σύλληψη ληστών. Μεταξύ αυτών ένας 17χρονος - Δυτική Όχθη\nΑρχική ΤΟΠΙΚΕΣ ΕΙΔΗΣΕΙΣ ΑΧΑΡΝΕΣ Άγρια καταδίωξη της ΟΠΚΕ στις Αχαρνές για τη σύλληψη ληστών. Μεταξύ αυτών...\nΣυνελήφθησαν στις Αχαρνές, ύστερα από καταδίωξη, από αστυνομικούς της ΟΠΚΕ, 3 άτομα ηλικίας 17, 21 και 23 ετών, μέλη σπείρας, που κατηγορούνται για τα αδικήματα της ληστείας, κλοπής, φθοράς ξένης ιδιοκτησίας, βία κατά υπαλλήλων κατ’ εξακολούθηση, σύσταση και συμμορία και παραβάσεις του Κ.Ο.Κ.\nΩς προς τον τρόπο δράσης, οι κατηγορούμενοι μετέβαιναν νυκτερινές και μεταμεσονύκτιες ώρες σε διανυκτερεύοντα πρατήρια υγρών καυσίμων ή αναζητούσαν πεζούς σε ερημικούς δρόμους. Στη συνέχεια, όταν οι συνθήκες το ευνοούσαν, εισέρχονταν σε αυτά και αφού ακινητοποιούσαν τους υπαλλήλους με χρήση όπλων, εφοδίαζαν το όχημα τους με καύσιμα και διέφευγαν. Εναλλακτικά και κατά το ίδιο χρονικό διάστημα, αφού εντόπιζαν κυρίως ηλικιωμένα άτομα που κινούνταν μόνα τους, τα προσέγγιζαν και με χρήση σωματικής βίας τους αφαιρούσαν χρήματα και προσωπικά αντικείμενα.\nΓια τις μετακινήσεις τους χρησιμοποιούσαν αυτοκίνητα παλαιού κυρίως τύπου τα οποία είχαν αφαιρέσει λίγο πριν τη διάπραξη των ληστειών και κινούνταν με αυτά προς αναζήτηση των «στόχων» τους σε διάφορες περιοχές της Αττικής.\nΑπό την μέχρι στιγμής έρευνα, έχουν εξιχνιασθεί 3 περιπτώσεις ληστειών και μια 1 κλοπή αυτοκινήτου.


Το "Thriller" του Μάικλ Τζάκσον σε 3D\nNewsIT / Κοσμος / Το “Thriller” του Μαικλ Τζακσον σε 3D\nΗ ενημερωμένη έκδοση του βίντεο του 1983 “Thriller” από τον σκηνοθέτη Τζον Λάντις σε τρισδιάστατη μορφή θα είναι ακόμα πιο συναρπαστική από το πρωτότυπο. «Είμαι τόσο χαρούμενος που είχα την ευκαιρία όχι μόνο να αποκαταστήσω, αλλά και να ενισχύσω το “Thriller” του Μάικλ Τζάκσον», δήλωσε ο Τζον Λάντις.\nΗ τρισδιάστατη έκδοση του 14λεπτου βίντεο αρχικά είχε προγραμματιστεί να χρησιμοποιηθεί ως φόντο στην περιοδεία του Μάικλ Τζάκσον This Is It. Ωστόσο, αμέσως μετά τον θάνατο του Μάικλ Τζάκσον το 2009, ο σκηνοθέτης και το Κτήμα του Τζάκσον ξεκίνησαν μια νομική διαμάχη σχετικά με την ιδιοκτησία της, επί της ουσίας μικρής μήκους ταινίας. Η διαμάχη διήρκεσε σχεδόν πέντε χρόνια, καθυστερώντας την επανέκδοση του μουσικού βίντεο.\nΜαζί με την πρεμιέρα του 3D βίντεο του Μάικλ Τζάκσον στο Φεστιβάλ Κινηματογράφου της Βενετίας, θα γίνει επίσης η προβολή του ντοκιμαντέρ Thriller Making of Michael Jackson που προβλήθηκε στο MTV και στο Showtime όταν το βίντεο παρουσιάστηκε για πρώτη φορά το 1983.


ΕΕ: Μπέργκερ μόνο με κρέας – Προς απαγόρευση τα χορτοφαγικά – Η Γάτα\nΗ ευρωπαϊκή ένωση αγροτών Copa Cogeca είπε στο Reuters ότι η Ευρωπαϊκή Ένωση πρέπει να τερματίσει τις «σουρεαλιστικές» περιγραφές όπως το «veggie burger» ή το «vegan λουκάνικο»\nΣτην άλλη άκρη, μια ομάδα υποστηρικτών φυτικών τροφίμων, συμπεριλαμβανομένων των πολυεθνικών παραγωγών Unilever και Ikea, καθώς και της Ευρωπαϊκής Ιατρικής Ένωσης, χαρακτήρισε τις προτάσεις «δυσανάλογες και αντίθετες με το τρέχον κλίμα». Οι τροπολογίες θα συζητηθούν κατά τη συζήτηση ευρύτερων γεωργικών μεταρρυθμίσεων. Το Ευρωπαϊκό Κοινοβούλιο δεν μπορεί να επιβάλει τις αλλαγές από μόνο του, αλλά θα υιοθετήσει θέση πριν από τις διαπραγματεύσεις με τις χώρες μέλη της ΕΕ στο αρμόδιο Συμβούλιο.\nΠάντως καλό είναι να προστατεύονται οι καθιερωμένες ονομασίες, καθώς μόνο έτσι μπορούν να προστατευθούν και τα εθνικά προϊόντα αλλά και φαγητά.\nΗ ιστορία του Χάμπεργκερ\nΤην επιφυλακτικότητα του αμερικανικού κοινού φρόντισε να διαλύσει στη δεκαετία του ’20 η πρώτη αλυσίδα φαστ-φουντ White Castle, με μια μεγάλη καμπάνια δημοσίων σχέσεων, που επέβαλε το χάμπουργκερ σε μια Αμερική που επιτάχυνε τους ρυθμούς της. Μάλιστα, προς στιγμή, του άλλαξε το όνομα του σε σόλσμπερι στέικ (Salisbury steak), εξαιτίας των αντιγερμανικών αισθημάτων που επικρατούσαν στις Ηνωμένες Πολιτείες. Ας μην ξεχνάμε ότι βρισκόμαστε λίγα χρόνια μετά τη λήξη του Α’ Παγκοσμίου Πολέμου, όπου χάθηκαν πολλές ζωές Αμερικανών. Ο όρος, τελικά, δεν επικράτησε.\nΗ McDonald’s, διέδωσε το χάμπουργκερ σε όλο τον κόσμο, εκτός από την Ελλάδα και το Βέλγιο, όπου το παρήγαγαν άλλες εταιρείες. Τώρα η McDonald’s δεν χαίρει μεγάλης εκτίμησης, και μετά από πολλά σκάνδαλα έχει χάσει την αρχική αίγλη της.\nΤο Μητσοτακέικο και... η «Θεωρία Συνωμοσίας» που επιβεβαιώνεται!\nΜάλλον έχει και πρόβλημα ακοής ο “Sleepy Joe”…\nΚλιμακώνεται ραγδαία ο κύκλος βίας στη Μέση Ανατολή\nΕννέα νεκροί από πυροβολισμούς έξω από σχολείο της Ρωσίας\nΈνας δάσκαλος και οκτώ μαθητές σκοτώθηκαν, ενώ τέσσερις τραυματίστηκαν, από ένοπλη επίθεση σήμερα το πρωί σε γυμνάσιο της…\nΓάζα: Ο ΟΗΕ σιωπά «κατόπιν εντολής των ΗΠΑ»\nΓια μια ακόμα φορά, ο παντελώς άχρηστος ΟΗΕ δέχεται εντολές για την στάση του από τις ΗΠΑ, τον…


paliomoditiko blog: Θα χαμογελάσει το ταμείο του\n0 Θα χαμογελάσει το ταμείο του\nΟ ΠΑΟ της έδωσε θάρρος, ο Παναθηναϊκός υποχρεούται να της το πάρει πίσω. Και να αποδείξει στην Οντένσε ότι εκείνος είναι καλύτερη και πιο ομάδα. Γράφει ο Ανδρέας Παπαλουκάς.Που ξέρει να υπερπηδά τα εμπόδια, κυρίως τα χαμηλά. Παλαιότερα ήταν σε θέση να κάνει και υπερβάσεις.\nΤώρα, όπως δείχνουν τα πράγματα, θα περάσει καιρός για να αναγκάσει την ποδοσφαιρική Ευρώπη να ασχοληθεί με την αφεντιά του και τα επιτεύγματά του.\nΟ ΠΑΟ του... Περιστερίου σίγουρα δεν έχει τύχη να νικήσει και να βάλει τα θεμέλια πρόκρισης απέναντι στην αυριανή αντίπαλό του για τον 3ο προκριματικό γύρο του Τσάμπιονς Λιγκ. Ενας άλλος... Παναθηναϊκός ναι, μπορεί να τα καταφέρει. Και να ξεπεράσει τους Δανούς, και το ταμείο του να χαμογελάσει μια φορά. Διότι οι «πράσινοι», ακόμα και να μην καταφέρουν να προκριθούν ?στη συνέχεια? στους ομίλους τους Τσάμπιονς Λιγκ, θα συνεχίσουν στους ομίλους του Γιουρόπα Λιγκ, όπερ σημαίνει ότι θα εισρεύσουν στα ταμεία τους περίπου 5 εκατ. ευρώ, τα οποία, βέβαια, θα κάνουν φτερά σε περίπτωση αποκλεισμού από την Οντένσε. Αντιλαμβάνεστε, φαντάζομαι, για τι «πράσινη» καταστροφή θα μιλάμε.\nΟι διοικούντες την ΠΑΕ του «τριφυλλιού» (θα) έχουν αντιληφθεί την κρισιμότητα της στιγμής. Και την ανάγκη να προκριθεί η ομάδα στα πλέι οφ του Τσάμπιονς Λιγκ. Μόνο που δεν παίζουν εκείνοι μπάλα. Κατά συνέπεια, ο Φερέιρα και οι παίχτες του ΠΑΟ πρέπει να καταλάβουν το «ως εδώ και μη παρέκει».


Βουλή -Εργασιακό ν/σ: Τοποθετήσεις βουλευτών της ΝΔ - Aftodioikisi.gr\n14 Ιουνίου 2021 - 19:57\nΣε υψηλούς τόνους και με μαχητικές τοποθετήσεις εκατέρωθεν συνεχίζεται η συζήτηση στην Ολομέλεια για το εργασιακό νομοσχέδιο. Από την πλευρά της πλειοψηφίας, ο βουλευτής της ΝΔ, Γιάννης Λοβέρδος επέκρινε τον ΣΥΡΙΖΑ ότι «αποφάσισε να αναδείξει το εργασιακό νομοσχέδιο στη μάχη των μαχών εναντίον της κυβέρνησης, προκειμένου να βρει λόγο ύπαρξης». «Θα χάσετε όμως – τόνισε ο βουλευτής – κι αυτήν τη μάχη γιατί η προπαγάνδα και τα ψέματα έχουν κοντά ποδάρια. Η Νέα Δημοκρατία είναι ένα βαθιά φιλελεύθερο και λαϊκό κόμμα που αποσκοπεί στην προστασία του ελληνικού λαού και των εργαζομένων μέσα σε συνθήκες σύγχρονες, προοδευτικές που συνάδουν με την σημερινή ευρωπαϊκή πραγματικότητα. Το νομοσχέδιο δεν είναι μόνο του Χατζηδάκη. Κακώς στοχοποιείται ο υπουργός Εργασίας. Το νομοσχέδιο είναι της κυβέρνησης του Κυριάκου Μητσοτάκη συλλογικά και της Νέας Δημοκρατίας. Είναι νομοσχέδιο όλων μας, των βουλευτών του κυβερνώντος κόμματος. Γι’ αυτό και όλοι μας θα το στηρίξουμε δυναμικά και αποφασιστικά».\nΣε υψηλούς τόνους και η βουλευτής της ΝΔ, Φωτεινή Πιπιλή ανέφερε στους βουλευτές της αντιπολίτευσης πως «είτε ψηφίσετε είτε δεν ψηφίσετε, η κοινωνία γλυτώνει από το «νταβατζιλίκι», όπως το λέει ο λαός, του πάσα ένα συνδικαλιστή που του στερεί τα συνταγματικά του δικαιώματα» και πρόσθεσε «είδατε στο λιμάνι του Πειραιά τους πολίτες πως τους αντιμετώπισαν, όπου ακούστηκε η ατάκα της χρονιάς του αγανακτισμένου επαγγελματία; «Εγώ έχω 5000 ένσημα ρε, τι θα μου πεις εσύ που έχεις 500!». Η εποχή των ΣταμουλοΚολλάδων έριξε οριστική αυλαία!»\nΟ βουλευτής της ΝΔ, Στράτος Σιμόπουλος αντέτεινε στους βουλευτές της αξιωματικής αντιπολίτευσης πως αυτό το σχέδιο νόμου «δεν δημιουργεί ευέλικτες σχέσεις εργασίας και δεν έχει σχέση η διευθέτηση με τις υπερωρίες οι οποίες αυξάνονται στο μέσο όρο της Ε.Ε». Όλες του οι ρυθμίσεις, είπε ο βουλευτής, «είναι λογικές και κινούνται στο πλαίσιο της κανονικότητας» και απευθυνόμενος στους βουλευτές της αντιπολίτευσης ανέφερε πως «τελικά, παρά τις κραυγές όσων δεν έχουν καταλάβει ότι στην Ελλάδα «εδώ και δεκαετίες κακιά σκουριά δεν πιάνει» και η χώρα προχωρά…».\nΠΟΛΙΤΙΚΗ, ΒΟΥΛΗ, Ν/Σ, ΕΡΓΑΣΙΑΚΟ


seires Archives - Page 9 of 20 - TainiesKaiSeiresTV Tainies Online\nHome \_ Tag "seires" (Page 9)\nΟ Frank μετά την απόφασή του να αποσυρθεί από τις ειδικές δυνάμεις, ζει στη νότια Γαλλία. Η νέα του απασχόληση είναι να μεταφέρει πακέτα – συχνά υπόπτου περιεχομένου – με την πειραγμένη του BMW. Για να αποφεύγει τους μπελάδες που συνεπάγεται η δύσκολή δουλειά του, ο Frank ακολουθεί τρεις απαράβατους κανόνες: «ποτέ μην αλλάζεις τη […]\nΠροκειμένου να καλύψουν μια επιχείρηση που έχει στόχο τα υποβρύχια του ΝΑΤΟ, οι Ανατολικογερμανοί οργανώνουν φεστιβάλ μουσικής στο Βερολίνο. Καθώς ο… Μπερνστάιν κωλύεται, οι Αμερικανοί στέλνουν έναν ροκ σταρ που θα έλθει σε σύγκρουση με το καθεστώς και θα εμπλακεί με πράκτορες και αντιστασιακούς. Ετος παραγωγής : 1984 Βαθμολογία : 7,2 Ηθοποιοί : Val Kilmer, […]\nΟ Liu Jian, ένας αστυνομικός από την Κίνα, έρχεται στο Παρίσι για να βοηθήσει την ομάδα δίωξης να συλλάβει ένα κινέζικο μεγαλέμπορο ναρκωτικών και το σύνδεσμό του στη Γαλλία. Ο σύνδεσμος είναι ο Richard, ο επικεφαλής της ομάδας, ο οποίος σκοπεύει να σκοτώσει τον μεγαλέμπορο και να ενοχοποιήσει τον Jian.Ο Jian ξεφεύγει από την επίθεση […]\nΔύο οικογένειες που τις συνδέει η παράδοση είναι δέσμιες ενός βίαιου πολέμου. Οι συμμορίες ασιατών και αφροαμερικάνων πολεμούν για τον έλεγχο της παράκτιας περιοχής του Οκλαντ. Όταν, όμως, η πρώτη απώλεια είναι ο Πο, γιος του ασιάτη αρχηγού, ο πόλεμος των συμμοριών γίνεται πιο επικίνδυνος απ ότι θα μπορούσαν να φανταστούν οι δυο πλευρές. Η […]\nExit Wounds Ένας ασυμβίβαστος αστυνομικός υποψιάζεται ότι διεφθαρμένοι συνάδελφοί του έκλεψαν 50 κιλά ηρωίνης από αστυνομικό τμήμα του Ντιτρόιτ. Προσπαθώντας να βρει την άκρη του νήματος, έρχεται αντιμέτωπος μ’ έναν έμπορο ναρκωτικών, ο οποίος ωστόσο έχει τους δικούς του λόγους να παίζει επικίνδυνο παιχνίδι με το νόμο. Storyline Orin Boyd is a Detroit […]\nΒρισκόμαστε στο κοντινό μέλλον… αρχές 21ου αιώνα. Έχει προηγηθεί ο τρίτος παγκόσμιος πόλεμος που συγκλόνησε την ανθρωπότητα και την άλλαξε ριζικά. Αποφασίστηκε οτι δραστικά μέτρα έπρεπε να παρθούν για να μην ξανασυμβεί τίποτε παρόμοιο. Καταπολεμήθηκε λοιπόν, η πηγή του κακού και της συμφοράς: το ανθρώπινο συναίσθημα…. Αυτό έγινε με 3 τρόπους: 1) απόλυτη και αυστηρή […]\nΟ Τόνι Φέιτ, προικισμένος με έναν ακαταμάχητο συνδυασμό φυσικής δύναμης και άριστης εκπαίδευσης στις πολεμικές τέχνες, είναι αρχηγός μιας συμμορίας επαγγελματιών ληστών και τρέφει μεγάλη αφοσίωση στη δουλειά του. Το μόνο που ξεπερνάει αυτό το πάθος του είναι η αγάπη για την κόρη του, τη Βανέσα. Όταν, όμως, φέρνει σε πέρας μια περίπλοκη ληστεία, έρχεται […]\nΟ κύριος Τσερτς συγκεντρώνει και πάλι τους «Αναλώσιμους» για μια, κατά τα φαινόμενα, εύκολη δουλίτσα. Όταν, όμως, ένας δικός τους πέφτει στο πεδίο της δουλειάς,οι«Αναλώσιμοι» αποφασίζουν να εισχωρήσουν σε εχθρικό έδαφος προκειμένου να σταματήσουν ένα πολυδύναμο όπλο καταστροφής. Πάνω απ’ όλα, όμως, για να εκδικηθούν τον αδικοχαμένο φίλο τους. Ετος παραγωγής : 2012 Βαθμολογία : […]


19-09-2018 | 15:47μμ\n❱❱ Πού και γιατί ήταν μόνη σαν το λεμόνι η παρουσιάστριαΛαμπερές παρουσίες και ηχηρές απουσίες • Εκδήλωση για το νέο πρόγραμμα του ΑΝΤ1Από τη\nΟ Γιώργος Μαυρίδης «έστησε» τη Νικολέττα Ράλλη στην παρουσίαση του νέου προγράμματος του ΑΝΤ1, αλλά εκείνη δεν κάθισε να σκάσει… Πήρε αλά μπρατσέτα το μέχρι πρόσφατα τηλεοπτικό ταίρι της, τον Νίκο Αναδιώτη, και εμφανίστηκε στο Ιδρυμα Μείζονος Ελληνισμού, όπου πραγματοποιήθηκε η εκδήλωση με δόξα και τιμή!\nΟ παρουσιαστής του «Beat Buzzer», ο οποίος είχε γυρίσματα στη Θεσσαλονίκη, δεν ήταν ο μοναδικός απών από τη μεγάλη βραδιά του ΑΝΤ1. Διά της απουσίας τους έλαμψαν ο Γιώργος Λιάγκας και η Δούκισσα Νομικού, οι οποίοι αμφότεροι δεν έχουν εκπομπές το πρώτο μισό της σεζόν.\nΑντίθετα, ο Γρηγόρης Αρναούτογλου, ο οποίος είναι και αυτός στην ίδια… μοίρα, εμφανίστηκε στην εκδήλωση, αλλά απέφυγε να κάνει δηλώσεις. Πάντως, ο διευθυντής του ψυχαγωγικού προγράμματος του σταθμού Τζώρτζης Ποφάντης ανακοίνωσε ότι και οι τρεις θα αξιοποιηθούν από τη νέα χρονιά, με νέες εκπομπές, δίνοντας έτσι τέλος σε ένα… θρίλερ μηνών. Στις ηχηρές απουσίες καταγράφεται και αυτή του παρουσιαστή του κεντρικού δελτίου ειδήσεων Νίκου Χατζηνικολάου, ο οποίος δεν έδωσε το «παρών» λόγω ανειλημμένων υποχρεώσεων, αλλά κι αυτή του Γιώργου Παπαδάκη, ο οποίος είχε πολύ πρωινό ξύπνημα.\nΑνάμεσα σε αυτούς που εντυπωσίασαν με την παρουσία τους ήταν οι Ζέτα Μακρυπούλια, Μαρία Μπεκατώρου, Ρίτσα Μπιζόγλη, Αννα Μαρία Παπαχαραλάμπους, Μαρία Σαράφογλου, Ελένη Καστάνη, Ιεροκλής Μιχαηλίδης, Μαριάννα Τουμασάτου, Σάββας Πούμπουρας και Γιώργος Λέντζας. Οι δυο τελευταίοι, μάλιστα, όλη τη βραδιά μιλούσαν στους εκπροσώπους του Τύπου για το «Νomads», το οποίο θα παρουσιάζουν, ενώ εκείνος που έβγαλε τις περισσότερες selfies με τους διαφημιστές ήταν ο Τόνι Σφήνος.\nΑξίζει να αναφέρουμε ότι θετική εντύπωση έκανε σε όλους η παρουσία του προέδρου του σταθμού Θοδωρή Κυριακού και της αδελφής του Αθηνάς, οι οποίοι, ως άριστοι οικοδεσπότες, καλωσόριζαν τον κόσμο, μαζί με τον υπεύθυνο δημοσίων σχέσεων του ΑΝΤ1 Κώστα Τσολάκη, από τις 7 το απόγευμα.\nΧΑΛΑΡΗ ΚΑΙ CHIC Η ΦΑΙΗ\nH Φαίη Σκορδά είναι μία από τις πιο όμορφες γυναίκες της μικρής οθόνης και η εμφάνισή της στην παρουσίαση του ΑΝΤ1, με μαύρη pencil φούστα, μαύρη έξωμη μπλούζα και μαύρες γόβες, σχολιάστηκε ως μία από τις πιο chic. Εκείνη, πάντα γλυκιά και ευγενική, μίλησε στην «Espresso» για τις αλλαγές που θα επιχειρήσει στο «Πρωινό» τη νέα τηλεοπτική σεζόν:\n«Στην πρεμιέρα είχα μεγάλο άγχος. Οπως και να το κάνουμε, είναι μια δύσκολη χρονιά, με ανταγωνισμό. Αλλά μετά κύλησαν όλα πολύ όμορφα στο πλατό, με ρυθμό και στο τέλος ένιωσα ικανοποιημένη. Φέτος θα επικεντρωθώ στο τρίπτυχο: μόδα, μαλλιά και μακιγιάζ. Επίσης, όπως συμφωνήσαμε με την Ελεάννα Τρυφίδου, θα δώσουμε έμφαση στα διεθνή gossip. Οσον αφορά τη μαγειρική και τη ζαχαροπλαστική, είχα μια ιδέα την οποία και θα ακολουθήσουμε. Προτάσεις γλυκές και αλμυρές, κυρίως για τούρτες, για παιδικά πάρτι. Εχω παιδιά και ξέρω τι σημαίνει παιδικός μπουφές (γέλια)».


Besiktas (-1) - Olympiakos (+1 A.H) | 16/03/2017 | Ertzan\nBesiktas (-1) - Olympiakos (+1 A.H)\nΔημοσιεύτηκε Τετάρτη, 15 Μαρτίου 2017 23:53\nΑνοιχτούς λογαριασμούς άφησαν Μπεσίκτας και Ολυμπιακός με τους Τούρκους να έχουν το πλεονέκτημα έχοντας σκοράρει στον πρώτο αγώνα κάνοντας το 1-1.\nΆρχισαν οι κρίσιμες βδομάδες στο πρωτάθλημα για την Μπεσίκτας και ήρθε η απώλεια απέναντι στην Καϊσερίσπορ με 2-2. Προηγήθηκε με τον Αμπουμπακάρ στο 55ο λεπτό. Ισοφαρίστηκε και βρέθηκε πίσω στο σκορ και στις καθυστερήσεις του αγώνα κατάφερε να σώσει τον βαθμό πάλι με τον Αμπουμπακάρ.\nΔεν έκανε αλλαγές ο Γκιουνές στο παιχνίδι και κατέβασε την καλύτερη ενδεκάδα του, αυτό βέβαια έφερε και μια απώλεια αυτή του βασικού στόπερ Μαρσέλο όπου τραυματίστηκε και δεν θα αγωνιστεί. Εκτός αυτού ο χαφ Αρσλάν είναι τιμωρημένος ενώ πρόβλημα τραυματισμού αντιμετωπίζει και ο Τόσιτς. Η πτώση στην απόδοση κάποιων παικτών αλλά και τραυματιών προβληματίζει τον Γκιουνές.\nΣτον πρώτο αγώνα με τον Ολυμπιακό στο πρώτο ημίχρονο δεν ήταν καλός και δίκαια βρέθηκε πίσω στο σκορ ενώ στην επανάληψη πίεσε με λάθος του τερματοφύλακα του Ολυμπιακού ισοφάρισε ενώ θα μπορούσε να πετύχει περισσότερα τέρματα.\nΣτον Ολυμπιακό η αλλαγή του Μπέντο απέδωσε οι παίκτες δέθηκαν περισσότερο και η ψυχολογία στην ομάδα έχει αλλάξει. Απέναντι στην Μπεσίκτας στον πρώτο αγώνα όπου στο πρώτο ημίχρονο έπαιξε ωραίο ποδόσφαιρο έκανε ευκαιρίες και προηγήθηκε με τον Καμπιάσο. Στην επανάληψη ένα λάθος του τερματοφύλακα Λεάλι έφερε την ισοφάριση όμως με τις αποκρούσεις του κράτησε κιόλας το σκορ στο 1-1.\nΣτο πρωτάθλημα έκανε αρκετές αλλαγές ο Βούζας απέναντι στον Ατρόμητο και δεν δυσκολεύτηκε να πάρει την νίκη με 2-0.\nΣτα αγωνιστικά μοναδικός απών ο τραυματίας Βιάνα ενώ ο Καρντόζο έμεινε εκτός λόγο τακτικής περισσότερο ενώ ο Σεμπά ξεπέρασε τον τραυματισμό του και ταξίδεψε\nΗ Μπεσίκτας πρωτοπόρος στην Τουρκία παίζει καλό ποδόσφαιρο όμως και ο Ολυμπιακός δεν είναι καμιά τυχαία ομάδα. Κέρδισε την Οσμάνλισπορ που σίγουρα δεν είναι ίδιας δυναμικότητας Μπεσίκτας όμως την κέρδισε. Εκτός αυτού η ομάδα τώρα με τον Βούζα έχει αλλάξει και ψυχολογικά και αυτό βοηθάει. Ο Ολυμπιακός δεν είναι μεγάλη ομάδα με όνομα και αυτό θα έλεγα είναι πρόβλημα για την Μπεσίκτας γιατί απέναντι σε μεγάλες ομάδες που έχουν ένα όνομα στην Ευρώπη μεγαλύτερο του Ολυμπιακού η ψυχολογία και η συγκέντρωση είναι πολύ πιο διαφορετική αντίθετα με τον Ολυμπιακό και με τις φάσεις που έκαναν στον πρώτο αγώνα μπορούν να σκεφτούν "εντάξει τους έχουμε" και εκεί να την πατήσουν Πιστεύω πως οι αποδόσεις είναι λάθος εδώ και πέφτουν μπορεί να αντιμετωπίσει στα ίσα ο Ολυμπιακός στην Μπεσίκτας. Θα πάω με το διπλό όμως με +1 στο ασιάτικο χάντικαπ οπότε και να χάσει ο Ολυμπιακός με ένα τέρμα διαφορά θα έχουμε επιστροφή\nΤελευταία τροποποίηση στις Πέμπτη, 16 Μαρτίου 2017 21:52


Ανισότητα φύλων ιατρική: Το φύλο παίζει ρόλο ως προς την επιλογή χειρουργού για την επέμβαση των ασθενών - Tromaktiko.gr\nΑνισότητα φύλων ιατρική: Το φύλο παίζει ρόλο ως προς την επιλογή χειρουργού για την επέμβαση των ασθενών\n12 Νοεμβρίου 2021 09:21\nΟι άνδρες γιατροί είναι πολύ πιο πιθανό να παραπέμπουν τους ασθενείς σε άνδρες χειρουργούς, αντί να τους στέλνουν σε γυναίκες χειρουργούς με ίδια προσόντα και εμπειρία, διαπιστώνει μια νέα μελέτη. «Κατά τη διάρκεια των 20 χρόνων στην πρακτική μου, πάντα είχα την αίσθηση ότι ήταν ευκολότερο για τους άνδρες χειρουργούς συναδέλφους μου να λάβουν παραπομπές από μένα. Οι ασθενείς που παραπέμφθηκαν ήταν πιο πιθανό να χρειαστούν χειρουργική επέμβαση». Αυτό δήλωσε η ανώτερη συγγραφέας της μελέτης Δρ. Νάνσυ Μπάξτερ. Πρόκειται για ερευνήτρια στο Li Ka Shing Knowledge Institute στο St. Michael’s Hospital στο Τορόντο. «Η δουλειά μας δείχνει ότι οι παρατηρήσεις μου δεν ήταν μοναδικές. Αλλά αντικατοπτρίζουν την προκατάληψη του φύλου που επηρεάζει τις ζωές και τα μέσα διαβίωσης όλων των γυναικών χειρουργών», δήλωσε η Baxter σε δελτίο τύπου του νοσοκομείου.\nΓια τη μελέτη, η ομάδα της ανέλυσε δεδομένα για σχεδόν 40 εκατομμύρια παραπομπές σε 5.660 χειρουργούς στο Οντάριο μεταξύ 1997 και 2016. Ενώ το 78% αυτών των χειρουργών ήταν άνδρες, έλαβαν το 87% των παραπομπών από άνδρες γιατρούς και το 79% των παραπομπών από γυναίκες γιατρούς, έδειξαν τα ευρήματα. Οι γυναίκες γιατροί είχαν 1,6% περισσότερες πιθανότητες να παραπέμψουν ασθενείς σε γυναίκα χειρουργό. Όμως οι άνδρες γιατροί είχαν 32% περισσότερες πιθανότητες να παραπέμψουν ασθενείς σε άνδρα χειρουργό. Οι διαφορές ήταν μεγαλύτερες σε ειδικότητες με τη μεγαλύτερη εκπροσώπηση γυναικών χειρουργών, όπως η γυναικολογία και η πλαστική χειρουργική. Περισσότερες γυναίκες έγιναν χειρουργοί κατά τη διάρκεια της 10ετούς περιόδου μελέτης. Ωστόσο η διαφορά στα πρότυπα παραπομπής των ανδρών γιατρών δεν άλλαξε. Αυτό σύμφωνα με την έκθεση που δημοσιεύτηκε διαδικτυακά στις 10 Νοεμβρίου στο JAMA Surgery.\n«Υπάρχει συχνά η υπόθεση ότι οι ανισότητες που σχετίζονται με το φύλο στην ιατρική θα βελτιωθούν φυσικά καθώς περισσότερες γυναίκες εισέρχονται στην ιατρική και αποκτούν εμπειρία». Αυτό δήλωσε η συν-επικεφαλής της μελέτης Δρ Φαχίμα Ντόσα από το νοσοκομείο St. Michael’s. «Αντίθετα, η μελέτη μας δείχνει ότι οι ανισότητες δεν θα βελτιωθούν χωρίς ενεργή παρέμβαση». Σε μια προηγούμενη μελέτη, οι Baxter και Dossa ανακάλυψαν ότι οι γυναίκες χειρουργοί στο Οντάριο κερδίζουν 24% λιγότερα την ώρα κατά τη διάρκεια της επέμβασης από τους άνδρες χειρουργούς. Επίσης ότι οι γυναίκες χειρουργοί εκτελούσαν λιγότερες από τις πιο ακριβοπληρωμένες πρωτογενείς επεμβάσεις από τους άνδρες χειρουργούς. «Είναι πλέον ώριμος ο καιρός να επιβληθούν αλλαγές», είπε η Ντόσα. “Η δουλειά μας οδηγεί σε έναν μηχανισμό που συμβάλλει άμεσα στο χάσμα αμοιβών με βάση το φύλο στην ιατρική. Χρειάζονται πλέον εστιασμένες προσπάθειες για τη μείωση των επιπτώσεων των σιωπηρών και ρητών μεροληψιών στις παραπομπές σε γιατρούς.”


Λευκός Οίκος… καχυποψίας – Τρομάζει ο "τρελαμένος" Τραμπ\nNewsIT / Κοσμος / Λευκος Οικος… καχυποψιας – Τρομαζει τους παντες ο “τρελαμενος” Τραμπ\nΟ Ντόναλντ Τραμπ νιώθει καχύποπτος στην τοποθεσία Λευκός Οίκος. Και οι Ρεπουμπλικάνοι νιώθουν κατατρομαγμένοι στην τοποθεσία Ουάσινγκτον. Αυτό είναι το κλίμα που επικρατεί στην “καρδιά” της αμερικανικής κυβέρνησης μια μέρα μετά το άρθρο κόλαφο του ανώνυμου ανώτατου κυβερνητικού αξιωματούχου στους New York Times.\nΗ καχυποψία πλανάται σε όλη τη Δυτική Πτέρυγα (σ.σ. εκεί όπου βρίσκεται το Οβάλ Γραφείο) του Λευκού Οίκου. Ο Ντόναλντ Τραμπ έβλεπε πάντα και… παντού εχθρούς. Τώρα, ακόμη περισσότερο. Γιατί αναζητά ποιος συνεργάτης του είναι εκείνος που έγραψε το κείμενο «μαχαιριά» για τον ίδιο. Το κείμενο που περιγράφει πως στα άδυτα του Λευκού Οίκου έχει ξεκινήσει ανταρσία εναντίον του για να φέρει, εν τέλει, την απομάκρυνσή του από την προεδρία.\nΓια άλλη μια φορά ο Τραμπ κατηγόρησε, με… μπαράζ από tweets, την “αριστερά” και τα “μέσα ψευδών ειδήσεων”. Αλλά τον “δειλό προδότη”, όπως χαρακτήρισε τον συγγραφέα, ακόμα δεν τον έχει βρει. Και μάλλον δεν θα ηρεμήσει αν δεν το κάνει. Και αυτό τρομάζει περισσότερο απ’ όλα, κυρίως του Ρεπουμπλικάνους και ιδίως λίγες εβδομάδες πριν από τις κρίσιμες εκλογές του Νοεμβρίου.\n«Δεν ξέρω πώς θα αντιδράσει ο Ντόναλντ Τραμπ. Ένα πληγωμένο λιοντάρι είναι πολύ επικίνδυνο ζώο και νομίζω ότι ο Ντόναλντ Τραμπ είναι πληγωμένος» – Τζο Μπρέναν, πρώην διευθυντής της CIA στο NBC\nΠοιος είναι τελικά ο συγγραφέας του κειμένου με τίτλο «Είμαι μέλος της αντίστασης μέσα στην κυβέρνηση Τραμπ» που δημοσίευσαν οι New York Times; Το έγραψε μόνος του ή εκπροσωπεί μια ομάδα ανθρώπων που θέλουν να ρίξουν τον πρόεδρο. Ο ίδιος, πάντως, περιγράφει αυτό: ότι είναι μέλος μιας ευρύτερης ομάδας που προσπαθεί να βάλει… χαλινάρι στον Τραμπ. Έναν πρόεδρο “ανήθικο”, “παρορμητικό”, “αναποτελεσματικό” και “μικροπρεπή”, όπως τον χαρακτηρίζει.\nΑνήκει στον στενό κύκλο του προέδρου, εργάζεται στην περίφημη Δυτική Πτέρυγα του Λευκού Οίκου, ή σε κάποιο υπουργείο; Θα αποκαλύψει ποιος είναι για να δώσει περισσότερο κύρος σε αυτή τη μαρτυρία, ή όχι; Οι New York Times, που γνωρίζουν την ταυτότητά του, τον αποκάλεσαν “ανώτερο αξιωματούχο της κυβέρνησης”. Και αυτό όχι μόνο δεν… περιορίζει τον κύκλο αλλά η λίστα των… υπόπτων χωράει πολλούς. Από τον αντιπρόεδρο Μάικ Πενς και τον υπουργό Εξωτερικών Μάικ Πομπέο, μέχρι τον Νταν Κόουτς, ο επικεφαλής των αμερικανικών υπηρεσιών και πολλούς, πολλούς άλλους. Όλοι τους έσπευσαν να διαψεύσουν. Αλλά μπορούν να πείσουν τον Τραμπ ότι είναι “αθώοι του αίματος”; Η απάντηση είναι μάλλον αρνητική.\nΤρέμουν τον… Τραμπ\nΟ Ντόναλντ Τραμπ δεν είναι ο μοναδικός που έχει “τρελαθεί” από τις εξελίξεις και την ουσιαστική “ανακοίνωση” ότι η ίδια η κυβέρνησή του θέλει να τον ρίξει. Είναι και οι Ρεπουμπλικάνοι, τόσο στο Κογκρέσο όσο και μέσα στον Λευκό Οίκο, που ανησυχούν. Αρκετοί συμφωνούν με τη δημοσιοποίηση του άρθρου. Αλλά ξέρουν ότι οι εξελίξεις είναι απρόβλεπτες. Γιατί μπορεί το άρθρο να πυροδοτήσει τις χειρότερες αντιδράσεις του Αμερικανού προέδρου, σχολιάζει χαρακτηριστικά το Politico.\nΗ παρούσα κυβέρνηση έχει στελεχωθεί από εκατοντάδες στελέχη, τα οποία επιλέχθηκαν για την πίστη τους στο πρόσωπο του προέδρου Τραμπ. Αλλά στην πραγματικότητα, έχουν χαμηλή εκτίμηση για τον Αμερικανό πρόεδρο\nΛίγες εβδομάδες πριν από τις ενδιάμεσες εκλογές (σ.σ. όπου οι Δημοκρατικοί είναι κοντά στο να πάρουν τον έλεγχο σε Γερουσία και Βουλή των Αντιπροσώπων), οι Ρεπουμπλικάνοι έχουν μπροστά τους “καυτά” θέματα που θέλουν να “κλείσουν”. Η χρηματοδότηση της ομοσπονδιακής κυβέρνησης, το ελεύθερο εμπόριο, τα οικονομικά ελλείμματα, η εξωτερική πολιτική είναι μερικά από αυτά.\nΡεπουμπλικάνοι που εργάζονται για όλα αυτά, δεν έκρυψαν ότι το κείμενο στους New York Times μπορεί να δώσει κίνητρο στην παρανοϊκή συμπεριφορά του Αμερικανού προέδρου.\nΣύμφωνα με τις ίδιες εκτιμήσεις, στη λογική του Τραμπ, η δημοσίευση του άρθρου μπορεί να έχει τον χαρακτήρα απόδειξης ότι τον υπονομεύουν οι δικοί του άνθρωποι.\nΚατά την προεκλογική εκστρατεία του 2016 αλλά και αφού ανέλαβε ο 45ος πρόεδρος των ΗΠΑ, δεκάδες Ρεπουμπλικάνοι υπέγραψαν επιστολές διακηρύσσοντας την αντίθεσή τους με τον Τραμπ. Τον χαρακτήριζαν ανίκανο για πρόεδρο της χώρας. “Ουσιαστικά, ο κύριος Τραμπ δεν έχει τον χαρακτήρα, τις αξίες, αλλά και την εμπειρία για να είναι πρόεδρος” ανέφερε χαρακτηριστικά μία από τις επιστολές. Κάποιοι, είχαν την ίδια άποψη, αλλά δεν υπέγραψαν επιστολές. Οι πρώτοι, αποκλείστηκαν από την κυβέρνηση, οι δεύτεροι ανέλαβαν θέσεις…\n“Κατά μία διάσταση, ενισχύει το μήνυμα που ο ίδιος στέλνει εκεί έξω, ότι υπάρχει μία ομάδα ανθρώπων από το “βαθύ κράτος” στην Ουάσινγκτον που είναι διατεθειμένοι να αντιπαρατεθούν μαζί του. Νομίζω ότι (το δημοσίευμα) πετυχαίνει τον σκοπό που είχαν αυτοί που βρίσκονται πίσω από αυτό,” δήλωσε ο Γερουσιαστής Τζον Θουν, μέλος της ηγεσίας των Ρεπουμπλικάνων.\nΤώρα, ο πρόεδρος Τραμπ θα αντιμετωπίζει με καχυποψία κάθε διαφωνία που θα έχουν οι σύμβουλοί του, σχετικά με επικείμενες αποφάσεις και κινήσεις του. “Αυτό που έκανε ο άνθρωπος αυτός (δημοσιεύοντας το άρθρο) καταστρέφει ουσιαστικά την προσπάθεια ελέγχου των κινήσεων του Τραμπ και θα τον τρελάνει στην κυριολεξία. Τώρα άμα πεις στον πρόεδρο, ‘βλέπω που θέλετε να πάτε, αλλά δεν είμαι σίγουρος για το αποτέλεσμα’, εκείνος θα σκεφτεί, ‘ώστε εσύ το έγραψες αυτό'” δήλωσε ένας Ρεπουμπλικάνος που βρίσκεται κοντά στον Λευκό Οίκο.\n«Αν είναι ανίκανος, ρίξτε τον!»\nΠοτέ μέχρι σήμερα δεν έχει γίνει επίκληση της 25ης τροπολογίας του αμερικανικού Συντάγματος. Το άρθρο 4 της τροπολογίας αυτής, η οποία επικυρώθηκε το 1967 προβλέπει με μια ιδιαίτερα περίπλοκη διαδικασία, η οποία ξεκινά με πρωτοβουλία του αντιπροέδρου και της κυβέρνησης και κατόπιν εγκρίνεται από το Κογκρέσο, την απαλλαγή του προέδρου των ΗΠΑ από τα καθήκοντά του. Αυτή η διαδικασία είναι διακριτή από εκείνη της καθαίρεσης από το αξίωμα («impeachment»).\nΣτο άρθρο τους Times, ο συγγραφέας… μυστήριο, αφηγείται ότι μέλη της κυβέρνησης, στις αρχές της θητείας του Τραμπ, είχαν εξετάσει το ενδεχόμενο να επικαλεστούν την 25η Τροπολογία. Εγκατέλειψαν όμως γρήγορα αυτή την ιδέα, συνεχίζει, διότι φοβούνταν ότι θα «προκαλούσαν συνταγματική κρίση».\n«Αν ανώτεροι αξιωματούχοι της κυβέρνησης θεωρούν ότι ο πρόεδρος των ΗΠΑ είναι ανίκανος να κάνει τη δουλειά του, τότε οφείλουν να επικαλεστούν την 25η Τροπολογία», σχολίασε στο CNN η Ελίζαμπεθ Γουόρεν, γερουσιαστής των Δημοκρατικών από τη Μασαχουσέτη.\nΚατηγορίες Κόσμος Ετικέτες NEW YORK TIMES,ΑΜΕΡΙΚΑΝΟΣ ΠΡΟΕΔΡΟΣ,ΕΙΔΗΣΕΙΣ,ΗΠΑ,ΚΥΒΕΡΝΗΣΗ ΤΡΑΜΠ,ΛΕΥΚΟΣ ΟΙΚΟΣ,ΝΤΟΝΑΝΤ ΤΡΑΜΠ,ΠΡΟΕΔΡΟΣ ΗΠΑ,ΡΕΠΟΥΜΠΛΙΚΑΝΟΙ


histopia: με αφορμή τον Μαζάουερ: η επιστροφή στο εμφυλιοπολεμικό κλίμα και το ζήτημα της παραγωγικής ανασυγκρότησης\nΑναρτήθηκε από raskolnikov στις Σάββατο, Φεβρουαρίου 23, 2013\nΛέανδρος Μπόλαρης είπε...\nΔεν μπορεί παρά να συμφωνήσει κανείς στις παρατηρήσεις του Κώστα για το τρόπο που αντιμετώπισαν τα think tanks τον Μαζάουερ. Ομως, θα ηθελα να επισημαίνω μερικές διαφωνίες μου με την ερμηνεία του Κώστα για τον ελληνικό καπιταλισμο και το ΕΑΜ.\nΠριν μιλήσουμε για την Ελλάδα, όμως, πρέπει να θυμηθούμε ότι εκείνη την εποχή,προγράμματα σαν του ΕΑΜ και του ΚΚΕ -της "Λαϊκή Δημοκρατίας", ήταν ο κανόνας για όλα τα ΚΚ. Από το γαλλικό μέχρι το ιαπωνικό και το αμερικάνικο. Η "παραγωγική ανασυγκρότηση" ήρθε σε όλες αυτές τις χώρες, με εθνικοποιήσεις, ενσωμάτωση της συνδικαλιστικής γραφειοκρατίας, κρατική παρέμβαση, αλλά η "Λαϊκή Δημοκρατία", ως πολιτικό καθεστώς, δεν επικράτησε πουθενά. Εκτός της ανατολικής Ευρώπης, αλλά εκει στηριχτηκε στα τανκς της Ρωσίας όχι στη δράση λαικων εργατικών δυνάμεων.\nΜια δευτερη παρατηρηση. Ήταν πραγματικά τόσο ασυμβίβαστα, "προγραμματικά" και πολιτικά,τα προγράμματα του ΕΑΜ και των αστών; Οχι, και το αποδεικνύουν όλες οι προσπάθειες από τη μεριά του αστικού στρατοπέδου -και του "διεθνούς παράγοντα" να ενσωματώσουν το ΕΑΜ και αν όχι το ίδιο τοτε τον κόσμο του σε "κεντρώα" παράταξη. Κι από την άλλη, οι αγωνιώδεις προσπάθειες του ΕΑΜκαι του ΚΚΕ να ενταχθούν όπως εκαναν τα αδελφά κόμματα σε Ιταλία και Γαλλία για παράδειγμα. Χάριν συντομίας, απλά λέω ότι η πορεία προς την σύγκρουση ήταν πολύ πιο περίπλοκη από αυτή που υπονοεί ο Κώστας.\nΤρίτη παρατήρηση, ο ίδιος ο ελληνικός καπιταλισμός. Μεγάλο θέμα, αλλά έχω την εντύπωση, μπορεί να κάνω λάθος, ότι ο Κώστας διατυπώνει μια εκδοχή των θεωριων της λεγόμενης "στρεβλής ανάπτυξης" του ελληνικού καπιταλισμού. Κάτι το οποίο θέτει το ερώτημα ποια είναι η "ορθή" ή "υγιής" ανάπτυξη. Υπάρχει κάποιο πρότυπο; Στην Ελλάδα, του Καραμανλή, δημιουργήθηκε τομέας ενέργειας, η ΔΕΗ. Αυτό δεν ήταν το πρόγραμμα του Ανταίου; Ή το πρόβλημα ήταν ότι η Ελλάδα δεν απέκτησε ένα τεράστιο τομέα χαλυβουργίας; Είμαστε σίγουροι για το πόσο προοδευτικό θα ήταν αυτό; Η αντίστοιχη απόπειρα στην Ουγγαρία πχ είχε μερικά πολύ γνωστά κοινωνικά και πολιτικά αποτελέσματα.\nΕπιπροσθέτως, η "στήριξη στον ιμπεριαλιστικό άξονα" και η "ένταξη στον διεθνή καταμερισμό" είναι δυο διαφορετικά πράγματα που δεν συνεπάγονται το έναν το άλλο. Και η γαλλική αστική τάξη συνεργάστηκε με τους ναζί, αυτό δεν την κατατάσσει στην κατηγορία της ελληνικής. Κι ο ιταλικος καπιταλισμός στηρίχτηκε στις ΗΠΑ το 1945-48 για να αποκρούσει την εκλογική και κοινωνική απειλή της Αριστεράς.\nΑυτά τα τηλεγραφικά, και γι' αυτό κακοδιατυπωμένα, σχόλια προς το παρόν.\n24 Φεβρουαρίου 2013 - 1:35 π.μ.\nΛέανδρε έχεις απόλυτο δίκιο ότι το πρόγραμμα του ΕΑΜ ήταν ενσωματώσιμο και με αυτόν τον τρόπο μπορεί κανείς να ερμηνεύσει την εμφάνιση του κέντρου. Δε θεωρώ καθόλου ότι ο ελληνικός καπιταλισμός δεν είχε καπιταλιστική ανάπτυξη και βέβαια ούτε πιστεύω ότι υπάρχει υγιής καπιταλισμός. Αυτό που υποστηρίζω είναι ότι αναπτύχθηκε μέσα σε αυτό που ο διεθνής καταμερισμός εργασίας και η θέση στην διεθνή ιμπεριαλιστική αλυσίδα επέτρεψε. Όσοι υποστήριζαν την ανάγκη για μια άλλου τύπου καπιταλιστική ανάπτυξη, που οι ίδιοι θεωρούσαν ή περιέγραφαν ως πιο υγιή θα έπρεπε να συγκρουστούν με αυτόν τον συσχετισμό διεθνών δυνάμεων, αλλά δεν το έκαναν. Το ίδιο κάνει και ο ΣΥΡΙΖΑ, ενώ περιγράφει ως πρόταση έναν καλύτερο καπιταλισμό, στην πραγματικότητα αρνείται να έρθει σε σύγκρουση με τον διεθνή ιμπεριαλιστικό συσχετισμό. Συνεπώς, η δυνατότητα για μια ρεφορμιστική ανατροπή δεν είναι δυνατή γιατί δεν υπάρχουν περιθώρια. Ο Καραμανλής υιοθέτησε τα στοιχεία εκείνα του προγράμματος του ΕΑΜ που μπορούσε. Δημιούργησε τις προϋποθέσεις ωστόσο για μια ανάπτυξη με επίκεντρο το κράτος και μια βιομηχανική ανάπτυξη. Πολύ σύντομα όμως η κρίση και η ένταση στην ΕΟΚ δημιούργησαν άλλες συνθήκες. Στα άλλα γενικά δεν έχω να σχολιάσω κάτι.\n24 Φεβρουαρίου 2013 - 1:50 π.μ.


Στις 10/11 λήγουν οι αιτήσεις 8μήνων στο Δήμο Αρριανών – Ergasianews.gr\nΣτις 10/11 λήγουν οι αιτήσεις 8μήνων στο Δήμο Αρριανών\nΈως τις 10 Νοεμβρίου υποβάλλονται οι αιτήσεις για την πρόσληψη 20 εποχικών υπαλλήλων στον Δήμο Αρριανών. Το νέο προσωπικό θα υπογράψει συμβάσεις εργασίας διάρκειας οκτώ μηνών. Η εντοπιότητα αποτελεί βασικό κριτήριο πρόσληψης.\n-1 ΔΕ Τεχνίτης Υδραυλικός,\n-1 ΔΕ Τεχνίτης Ηλεκτρολόγος,\n-2 ΔΕ Οδηγοί Αυτοκινήτων (Απορριμματοφόρα & Φορτηγά),\n-4 ΔΕ Χειριστές Μηχανημάτων (Ισοπεδωτής Γαιών-Γκρέϊντερ),\n-2 ΔΕ Χειριστές Μηχανημάτων (Εκσκαφέας-Φορτωτής JCB),\n-10 ΥΕ Εργάτες/τριες Καθαριότητας.\nΠροηγούμενο Άνοιξαν θέσεις διανομέων και στα ΕΛΤΑ Θεσσαλονίκης\nΕπόμενο Ξεσηκώνονται οι δημόσιοι υπάλληλοι της συμπρωτεύουσας


μπραφ - SLANG.gr\n3 definitions for μπραφ\nΜοτοσικλετιστική αργκό. Αρχικώς συναντώμενο ως «έκανε μπραφ», αναφερόμενο σε μοτοσακό το οποίο αιφνιδίως παρέδωσε το πνεύμα.\nΈλκει την καταγωγή εκ της Εγγλέζικης μοτοβιομηχανίας Brough Superior (η οποία κακοδιαβάστηκε μπραφ αντί του ορθού μπράου) η οποία κατεσκεύασε και την ευπώλητη μοτοσικλέτα Matchless (Μάτσουλες όπως ονομαζόταν παρ' ημίν) που «πρωταγωνιστεί» και στο βιβλίο του Ν. Νικολαΐδη «Οργισμένος Βαλκάνιος».\nΈκτοτε το μπραφ απέκτησε και τις σημασίες οι οποίες απαντώνται στα άλλα λήμματα.\n— Γιατί είσαι ποδαράτος ρε Βάγγο; Πάει το μοτόρι;\n— Άσε ρε φίλε, με 100 πατημένος στην παραλιακή κι έκανε μπραφ έτσι στα ξαφνικά.\nPublished 2009-12-07 23:23:15+00:00\nLast modified 2009-12-08 06:30:08+00:00\nΠέραν της ήδη καταχωρημένης σημασίας, η λέξη χρησιμοποιείται για την πληρωμή ή είσπραξη της απολύτου μετρητοίς, την καταβολή ενός σημαντικού χρηματικού ποσού σε ρευστό που, ως ενέργεια, προκαλεί μια κάποια εντύπωση.\n- Το ερώτημα είναι: πώς λέμε σε τέτοια επιχείρηση ότι του ανεβάζουμε το σπρέντ;\n- Δεν το ανεβάζουμε φίλε. Απλά. Στην άλλη τράπεζα που πήγαμε να του το ανεβάσουμε, έφερε την άλλη μέρα μπραφ τέσσερα εκατομμύρια και ξόφλησε τα πάντα. Το ζήτημα μ' αυτούς είναι να μην τους κατεβάσεις τα βρακιά σου από την αρχή. Μετά δεν έχει πισωγύρισμα.\nΔες και ντούκου, ντάγκα ντάγκα.\nPublished 2009-06-18 20:34:37+00:00\nLast modified 2015-06-13 05:59:52+00:00\nΞαφνικό συμβάν, ξαφνική κίνηση.\nΕκεί που όλοι κοιτάγανε σαν χάνοι και κανένας δεν έκανε τίποτα, έσκασε ο Γιάννης μ' ένα μπραφ και καθάρισε για όλους...\nPublished 2008-02-12 21:24:44+00:00\nLast modified 2008-02-18 13:37:58+00:00


Οι θρασύδειλοι τρομοκράτες απειλούν ανενόχλητοι με νέα προκήρυξή τους | ΧΡΥΣΗ ΑΥΓΗ\n← Στα όρια της απελπισίας ο Σαμαράς – Παρακαλάει τον Ροντούλη να στηρίξει τη ΝΔ\nΕρώτηση της Ελένης Ζαρούλια για την έκτακτη εισφορά στα νοικοκυριά κατ΄ εντολήν γερμανών και ΔΝΤ →\n04/02/2014 · 18:39\nΟι πάσης φύσεως τρομοκράτες έχουν αντιληφθεί την πλήρη ανικανότητα της κυβέρνησης να τους αντιμετωπίσει και αποθρασυμμένοι εντελώς προχωρούν σε νέες ενέργειες. Μια απ΄αυτές τις συμμορίες παραφρόνων, η «Μηδενική ανοχή», έστειλε επιστολή – προκήρυξη με την οποία αναλαμβάνει την ευθύνη της επίθεσης στο πολιτικό γραφείο του υπουργού Εσωτερικών, Γιάννη Μιχελάκη. Με τα γραφόμενά τους οι κόκκινοι τρομοκράτες, αφού αναμασούν τις γνωστές διεθνιστικές τους μπαρούφες, έχουν και αναφορά στην ΧΡΥΣΗ ΑΥΓΗ.\nΕδώ πρέπει να σημειωθεί ότι οι συγκεκριμένοι τρομοκράτες έχουν αναλάβει, συν τοις άλλοις, την ευθύνη για την εμπρηστική επίθεση στα γραφεία της Τ.Ο. Πειραιώς της ΧΡΥΣΗΣ ΑΥΓΗΣ, στις 13 Φεβρουαρίου 2013. Δεν πρόκειται, φυσικά, να ανοίξουμε διάλογο με τους ψυχοπαθείς αυτούς, οι οποίοι δρουν με τις γνωστές παρακρατικές μεθόδους. Είναι ενδεικτικό, όμως, το θράσος τους, το οποίο πηγάζει από την συνεχιζόμενη ανικανότητα της κυβέρνησης να εξαρθρώσει αυτούς τους δολοφόνους.\nΦαίνεται ότι ο ανεκδιήγητος υπουργός ΠΡΟ- ΠΟ έχει επικεντρώσει όλη του την προσοχή στο πώς θα καταπολεμήσει την ΧΡΥΣΗ ΑΥΓΗ, με αποτέλεσμα επικίνδυνοι τρομοκράτες, όπως ο Μαζιώτης και ο Ξηρός, να κυκλοφορούν ελεύθεροι ετοιμάζοντας νέα τρομοκρατικά χτυπήματα.\nΚαθόλου, λοιπόν, δεν μας παραξενεύει το γεγονός ότι (και) οι συγκεκριμένοι εγκληματίες απειλούν ξεκάθαρα στην προκήρυξή τους ότι θα «δράσουν» ξανά. Τα θρασύδειλα αυτά υποκείμενα, καλυπτόμενα κάτω από την σκοτεινή φυσιογνωμία τους, «χαιρετίζουν» μάλιστα και τους δολοφόνους των Συναγωνιστών μας Γιώργου Φουντούλη και Μανώλη Καπελώνη στο Νέο Ηράκλειο.\nΈνας φαύλος κύκλος, αδίστακτων δολοφόνων και εγκληματιών, μια συμμαχία ψυχοπαθών, για τους οποίους όμως δεν θα δούμε να τους καταδικάζουν καθαρά και ξάστερα όλοι αυτοί που ωρύονται εναντίον της ΧΡΥΣΗΣ ΑΥΓΗΣ, βασιζόμενοι στα ασύστολα ψέματα της καθεστωτικής προπαγάνδας. Αντιθέτως, μέχρι και επαίνους για την άθλια δράση τους θα διαβάσουμε, καθώς έχουν χαρακτηριστεί «δίκαιες επαναστατικές πράξεις» χωρίς να αντιδράσει κανείς σ΄αυτές τις προκλήσεις.\nΑς γνωρίζουν τα καθάρματα της κόκκινης τρομοκρατίας, όπως και οι ποικίλοι προστάτες τους, ότι η ΧΡΥΣΗ ΑΥΓΗ δεν λυγίζει ούτε από τις βόμβες ούτε από τις σφαίρες. Εκφράζει μια Αθάνατη Ιδέα, η οποία δεν μπορεί να πάθει το παραμικρό από τις θρασύδειλες και άνανδρες ενέργειές τους. Γι αυτό και η ΧΡΥΣΗ ΑΥΓΗ είναι αλώβητη και θα παραμείνει, ό,τι και αν επιχειρήσουν!\nΔιαβάστε περισσότερα: http://www.xryshaygh.com/index.php/enimerosi/view/oi-thrasudeiloi-tromokrates-apeiloun-anenochlhtoi-me-nea-prokhrujh-tous#ixzz2sN8IFQ8m\nComments Off on Οι θρασύδειλοι τρομοκράτες απειλούν ανενόχλητοι με νέα προκήρυξή τους\nTagged as «Μηδενική ανοχή», προκήρυξη, αναφορά στην ΧΡΥΣΗ ΑΥΓΗ


2 Διδακτική Πρακτική Διδακτική Πρακτική: Έλλη Χουντάλα. Βιβλίο: Puttock, Simon. Τι παράξενο μωρό! Γκκρρρ! / Simon Puttock μετάφραση Φίλιππος Μανδηλαράς εικονογράφηση Nadia Shireen. - 1η έκδ. - Αθήνα: Ίκαρος,  2\n3 Λίγα λόγια για τη δραστηριότητα Σκοπός της δραστηριότητας είναι να αναγνωρίσουν τα παιδιά πως υπάρχουν τρόποι γραφής του γραπτού κειμένου που το ζωντανεύουν, το εμπλουτίζουν και συνεισφέρουν στην αναγνωστική απόλαυση. Στη συγκεκριμένη περίπτωση τα γράμματα μπορούν να μας κάνουν να τρομάξουμε, καθώς αποκαλύπτουν έναν ιδιαίτερα επικίνδυνο χαρακτήρα. 3\n4 Ανάγνωση του βιβλίου Αρχικά διαβάσαμε στα παιδιά το βιβλίο «Τι παράξενο μωρό! Γκκρρρ!». 4\n5 Κατά τη διάρκεια της ανάγνωσης (1/2) Προσέξαμε τον τρόπο που γράφονται τα γράμματα.  5\n6 Κατά τη διάρκεια της ανάγνωσης (2/2) Τα παιδιά αναγνώρισαν τις διαφορές, στην ένταση και το χρώμα των γραμμάτων καθώς και τις ιδιαιτερότητες της γραμματοσειράς του τρόμου.  6\n7 Μετά την ανάγνωση Ακόμη, θυμηθήκαμε και ένα άλλο βιβλίο με τρομακτικά γράμματα: Φρικαντέλα: Η μάγισσα που μισούσε τα κάλαντα / Ευγένιος Τριβιζάς εικονογράφηση Μιχάλης Κουντούρης. - Αθήνα: Καλέντης,  7\n8 Εικαστική δραστηριότητα (1/6) Τα παιδιά χωρισμένα σε ομάδες χρωματίζουν το επιφώνημα «Γκκρρρ», έτσι όπως το προφέρει ένας πραγματικά άγριος χαρακτήρας. 8\n9 Εικαστική δραστηριότητα (2/6) Τα παιδιά συζητούν και αποφασίζουν ότι θα ζωγραφίσουν με έντονα χρώματα και με βίαιες κινήσεις τρομαχτικά θέματα. 9\n10 Εικαστική δραστηριότητα (3/6) Ακόμη συζητήσαμε και για την υφή που θα μπορούσαν να έχουν τα γράμματα που θέλουν να μας τρομάξουν. 10\n11 Εικαστική δραστηριότητα (4/6) Τα παιδιά θεώρησαν ότι θα πρέπει να είναι άγρια και όχι μαλακά. Γι αυτό και θα κολλούσαν διάφορα αιχμηρά αντικείμενα (διπλόκαρφα, οδοντογλυφίδες και κολλώντας κομμάτια γυαλόχαρτο) πάνω στο επιφώνημα. 11\n12 Εικαστική δραστηριότητα (5/6) Τα παιδιά χωρίστηκαν στις ομάδες και ξεκίνησαν να ζωγραφίζουν πραγματικά τρομαχτικές ζωγραφιές (π.χ. σκοτάδια, νεκροκεφαλές). 12\n13 Εικαστική δραστηριότητα (6/6) Κόλλησαν και ό,τι θα μπορούσε να κάνει τα γράμματα άγρια. 13\n14 Τα έργα των παιδιών (1/3) Το αποτέλεσμα άρεσε πολύ στα παιδιά και αποφάσισαν να τα κρεμάσουμε στην τάξη. 14\n15 Τα έργα των παιδιών (2/3) 15\n16 Τα έργα των παιδιών (3/3) 16\n17 Χρηματοδότηση Το παρόν εκπαιδευτικό υλικό έχει αναπτυχθεί στο πλαίσιο του εκπαιδευτικού έργου του διδάσκοντα. Το έργο «Ανοικτά Ακαδημαϊκά Μαθήματα στο Πανεπιστήμιο Αθηνών» έχει χρηματοδοτήσει μόνο την αναδιαμόρφωση του εκπαιδευτικού υλικού. Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους. 17\n20 Σημείωμα Αναφοράς Copyright Εθνικόν και Καποδιστριακόν Πανεπιστήμιον Αθηνών, Αγγελική Γιαννικοπούλου Έλλη Χουντάλα, Αγγελική Γιαννικοπούλου. «Το Εικονογραφημένο Βιβλίο στην Προσχολική Εκπαίδευση. Μορφή Γραπτού Κειμένου. Τι παράξενο μωρό! Γκκρρρ!». Έκδοση: 1.0. Αθήνα Διαθέσιμο από τη δικτυακή διεύθυνση: 20\n21 Σημείωμα Αδειοδότησης Το παρόν υλικό διατίθεται με τους όρους της άδειας χρήσης Creative Commons Αναφορά, Μη Εμπορική Χρήση Παρόμοια Διανομή 4.0  ή μεταγενέστερη, Διεθνής Έκδοση. Εξαιρούνται τα αυτοτελή έργα τρίτων π.χ. φωτογραφίες, διαγράμματα κ.λπ., τα οποία εμπεριέχονται σε αυτό και τα οποία αναφέρονται μαζί με τους όρους χρήσης τους στο «Σημείωμα Χρήσης Έργων Τρίτων».  Ως Μη Εμπορική ορίζεται η χρήση: που δεν περιλαμβάνει άμεσο ή έμμεσο οικονομικό όφελος από τη χρήση του έργου, για τον διανομέα του έργου και αδειοδόχο. που δεν περιλαμβάνει οικονομική συναλλαγή ως προϋπόθεση για τη χρήση ή πρόσβαση στο έργο. που δεν προσπορίζει στον διανομέα του έργου και αδειοδόχο έμμεσο οικονομικό όφελος (π.χ. διαφημίσεις) από την προβολή του έργου σε διαδικτυακό τόπο. Ο δικαιούχος μπορεί να παρέχει στον αδειοδόχο ξεχωριστή άδεια να χρησιμοποιεί το έργο για εμπορική χρήση, εφόσον αυτό του ζητηθεί. 21\n22 Διατήρηση Σημειωμάτων Οποιαδήποτε αναπαραγωγή ή διασκευή του υλικού θα πρέπει να συμπεριλαμβάνει: το Σημείωμα Αναφοράς, το Σημείωμα Αδειοδότησης, τη δήλωση Διατήρησης Σημειωμάτων, το Σημείωμα Χρήσης Έργων Τρίτων (εφόσον υπάρχει), μαζί με τους συνοδευτικούς υπερσυνδέσμους. 22\n23 Σημείωμα Χρήσης Έργων Τρίτων Το Έργο αυτό κάνει χρήση των ακόλουθων έργων: Εικόνα 1, 2, 3: Εξώφυλλο και ενδεικτικές σελίδες του βιβλίου «Τι παράξενο μωρό! Γκκρρρ!» / Simon Puttock μετάφραση Φίλιππος Μανδηλαράς εικονογράφηση Nadia Shireen. - 1η έκδ. - Αθήνα: Ίκαρος, Biblionet. Εικόνα 4: Εξώφυλλο του βιβλίου «Φρικαντέλα: Η μάγισσα που μισούσε τα κάλαντα» / Ευγένιος Τριβιζάς εικονογράφηση Μιχάλης Κουντούρης. - Αθήνα: Καλέντης,


"Θα σκεφτούμε να κάνουμε άγαλμα του Μέσι" - Sportsking.gr\n“Θα σκεφτούμε να κάνουμε άγαλμα του Μέσι”\nΟ Σάντρο Ροσέλ ρωτήθηκε αν υπάρχει μέρος για άγαλμα του Αργεντινού άσου στο νέο Καμπ Νου κι ο ίδιος απάντησε λέγοντας πως είναι πολύ καλή ιδέα.\n21.01.2014 | 15:36\nΟ πρόεδρος της Μπαρτσελόνα με άλλα τρία μέλη του συμβουλίου παρουσίασαν τα σχέδιά τους για το νέο Καμπ Νου,που θα κοστίσει περίπου 600 εκατομμύρια.\nΣε ερώτηση Αργεντίνου δημοσιογράφου αν υπάρχει χώρος για άγαλμα του Μέσι,απάντησε: “Είναι μια πολύ καλή ιδέα. Δεν το έχουμε αναλύσει όμως θα το θέσω προς συζήτηση όταν συναντηθώ με το υπόλοιπο συμβούλιο.”\nΣτο σημερινό γήπεδο των “μπλαουγκράνα” υπάρχει άγαλμα του Ούγγρου Λάζλο Κουμπάλα,ο οποίος ήταν στην ομάδα από το 1951 μέχρι και δέκα χρόνια μετά και θεωρείται θρύλος της ομάδας με την οποία πέτυχε 191 τέρματα και είναι τρίτος σκόρερ όλων των εποχών με τη φανέλα της.\nΟ Μέσι βρίσκεται στην πρώτη θέση αυτής της λίστας με 331 τέρματα 99 πάνω από τον δεύτερο Σέζαρ Ροντρίγκεζ.\n“Πρέπει να υπάρχει άγαλμα του Μέσι στο γήπεδο,όπως του Κουμπάλα”,είχε πει το 2011 ο αμυντικός της Μπαρτσελόνα, Αντριάνο, όταν ο Αργεντινός είχε περάσει τα τέρματα του Ούγγρου.


ΤΩΡΑ η LIVE εκπομπή του ENWSI TV με Καζαντζόγλου-Τσατάλη! (VIDEO) – Enwsi.gr\nΤο Post Game του ΠΑΟ-ΑΕΚ\nenwsi.gr\t 12/07/20, 23:53\nΤο ENWSI TV είναι και πάλι εδώ!\nΗ ΑΕΚ πήρε μια ακόμα σημαντική νίκη κόντρα στον ΠΑΟ, καθώς επικράτησε 3-1 χάρις τα γκολ των Ολιβέιρα, Τσιγκρίνσκι και Βέρντε. Ομως, ο ΠΑΟΚ πήρε τη νίκη (1-0) στο Φάληρο, με αποτέλεσμα να μείνει στη δεύτερη θέση και στο +3. Ενώ η «Ένωση» περιμένει τον ΠΑΟΚ στο ΟΑΚΑ την Τετάρτη και όλα ακόμα είναι «ανοικτά».\nΜετά από ένα τόσο σημαντικό παιχνίδι, η ομάδα του enwsi.gr δεν θα μπορούσε να λείψει. Η συνήθεια που έγινε… λατρεία, τα Post Game του ENWSI TV έχει έρθει για να μείνει. Στις 23:45 ο Σταύρος Καζαντζόγλου με τον Τάσο Τσατάλη θα αναλύσουν τα πάντα γύρω από το παιχνίδι, ενώ τηλεφωνικές παρεμβάσεις θα κάνει όλη η ομάδα του enwsi.gr.\nPost game Παναθηναϊκός ΑΕΚ με Καζαντζόγλου – Τσατάλη\nOpublikowany przez enwsi.gr Niedziela, 12 lipca 2020


Με τη νίκη του ΠΑΟΚ (1-2) επί του Εργοτέλη στο Παγκρήτιο, ολοκληρώθηκε η 2η αγωνιστική του 4ου ομίλου στο Κύπελλο Ελλάδας.\nΟ Δικέφαλος έφτασε τους τέσσερις βαθμούς στο γκρουπ, όσους έχει και ο Άρης. Από έναν βαθμό έχουν ο Εργοτέλης και ο Αήττητος Σπάτων.\nΠλέον η πρόκριση στην επόμενη φάση του Κυπέλλου θα κριθεί στην τρίτη και τελευταία αγωνιστική.\n1. Άρης 4 (3-2)\n3. Εργοτέλης 1 (2-3)\n4. Αήττητος Σπάτων 1 (2-3)\nΕργοτέλης - Άρης (5/12)\nΑήττητος Σπάτων - ΠΑΟΚ (5/12)


Ενοικίαση αυτοκινήτου σε Τσαπέκο από 14 €/ημέρα Ι Skyscanner\nΣυγκρίνετε τις επιλογές ενοικίασης αυτοκινήτου σε Τσαπέκο\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Τσαπέκο ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Τσαπέκο μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Τσαπέκο. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Τσαπέκο, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Τσαπέκο, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Τσαπέκο σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Τσαπέκο δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.


ΟΙ ΘΕΣΕΙΣ-ΠΡΟΤΑΣΕΙΣ ΤΗΣ ΕΠΤΑΝΗΣΙΑΚΗΣ ΑΝΑΓΕΝΝΗΣΗΣ στη συνεδρίαση της 19/3/11 – Meganisi News\nΑΛΛΕΣ ΕΙΔΗΣΕΙΣ 21 Μαρτίου 2011 0\nΟΙ ΘΕΣΕΙΣ-ΠΡΟΤΑΣΕΙΣ ΤΗΣ ΕΠΤΑΝΗΣΙΑΚΗΣ ΑΝΑΓΕΝΝΗΣΗΣ στη συνεδρίαση της 19/3/11\n1. Η εισήγηση του Επικεφαλής της παράταξης Γιώργου Καλούδη για το 1ο θέμα Η.Δ., τον Κανονισμό Λειτουργίας του Σώματος.\n« Το Περιφερειακό Συμβούλιο Ιονίων Νήσων είναι ο φυσικός διάδοχος της Ιονίου Βουλής. Φέρει μία μεγάλη παράδοση, μία σπουδαία κληρονομιά, αφού εδώ, στα Επτάνησα ιδρύθηκε το 1800, πριν 211 χρόνια, το πρώτο Ελληνικό κρατικό μόρφωμα, ίσως το πρώτο Ελληνικό κράτος. Εδώ λειτούργησε από το 1800 μέχρι το 1864, η Ιόνιος Βουλή, το πρώτο ελληνικό κοινοβούλιο της Νεώτερης Ελλάδας.\nΚανείς δεν έχει το δικαίωμα να το αγνοεί ή να το ξεχνάει αυτό !\nΑλλά και Ιόνιος Βουλή να μην είχε προυπάρξει του Ελληνικού κράτους στα Επτάνησα, πάλι θα έδει να αντιμετωπισθεί ως μία μικρή Βουλή, αφού οφείλει και πρέπει να συζητά και τα μεγάλα θέματα και τα μικρά.\nΤα προβλήματα είναι πολλά και τα περισσότερα από αυτά είναι λιμνάζοντα και χρονίζοντα, εδώ και πολλά χρόνια. Ταυτόχρονα δημιουργούνται πολλά νέα προβλήματα. Οι υπερβολικές κυβερνητικές εξαγγελίες για «μικρό πρωθυπουργό κλπ.», που δεν ανταποκρίνονται στη πραγματικότητα, δημιούργησαν πολλές προσδοκίες στο λαό, χωρίς αντίκρυσμα.\nΕίναι λάθος που συνεδριάζει το Περιφερειακό Συμβούλιο μία φορά το μήνα. Δεν είναι δυνατόν έτσι να ανταποκριθεί στις ανάγκες και τις υποχρεώσεις του απέναντι στον Επτανησιώτικο Λαό. Τα θέματα είναι πάρα πολλά. Δεν βγαίνουν, είναι ανθρωπίνως αδύνατον να διεκπεραιωθούν με μία ημέρα συνεδρίαση το μήνα !!! Δεν έχει γίνει αντιληπτό ότι δεν είναι Συμβούλιο ενός μικρού Δήμου ή ένα κοινοτικό συμβούλιο ενός χωριού, όπως το αντιλαμβάνεται ο προτεινόμενος κανονισμός του Ραγκούση. Είναι Περιφερειακό Συμβούλιο Ιονίων Νήσων, είναι μία μικρή βουλή, είναι μία μικρή Βουλή της Επτανήσου.\nΔεν έχει γίνει αντιληπτό ότι το Περιφερειακό Συμβούλιο είναι αφενός μεν Πολιτικό Όργανο και αναπόφευκτα θα ασχοληθεί με όλα τα μεγάλα θέματα, και διεθνή και της Ελλάδας και της Περιφέρειάς μας και φυσικά με τα μεγάλα και μικρά διοικητικά προβλήματα της Περιφέρειας Ιονίων Νήσων.\nΚατά συνέπεια πρέπει να εφαρμοσθεί η διεθνής και η ελληνική εμπειρία, σε αντίστοιχες περιπτώσεις, λαμβανομένης υπόψη και της νησιωτικότητας και του συγκοινωνιακού αποκλεισμού των νησιών μας.\nΠρέπει να συγκαλείται ΣΥΝΟΔΟΣ ΤΟΥ ΣΥΜΒΟΥΛΙΟΥ, όπως η Σύνοδος της βουλής.Διαρκεί από 2 έως 3 ημέρες. Οι ημερομηνίες σύγκλησής της είναι γνωστές έγκαιρα, προ μηνός, έτσι ώστε όλοι οι σύμβουλοι να μπορούν να προγραμματίζονται.\nΤη 1η μέρα της Συνόδου η θεματολογία είναι οι ερωτήσεις που υποβάλλει η αντιπολίτευση, επίκαιρες ερωτήσεις των παρατάξεων της αντιπολίτευσης και κατεπείγοντα θέματα. Τη 2η και 3η ημέρα συζητούνται τα θέματα της τακτικής ημερήσιας διάταξης.\nΟι συζητήσεις πρέπει να μεταδίδονται ζωντανά σε όλα τα ραδιοτηλεοπτικά μέσα των Επτανήσων, για να ενημερώνονται οι Επτανήσιοι για ό,τι συμβαίνει στα νησιά μας.\nΒ.ΟΙ ΠΡΟΤΑΣΕΙΣ ΜΑΣ ΓΙΑ ΤΡΟΠΟΠΟΙΗΣΗ ΤΟΥ ΣΧΕΔΙΟΥ ΚΑΝΟΝΙΣΜΟΥ\nTags: ΑΝΑΚΟΙΝΩΣΗ, ΕΠΤΑΝΗΣΙΑΚΗ ΑΝΑΓΕΝΝΗΣΗ\nΑΝΑΚΟΙΝΩΣΗ-ΕΝΗΜΕΡΩΣΗ Σας ενημερώνουμε ότι σε περίπτωση που οι καιρικές συνθήκες δεν επιτρέψουν να πραγματοποιηθεί η κεντρική προεκλογική συγκέντρωση του συνδυασμού […]


ελληνικού ενδιαφέροντος...: Η Τοπική Αυτοδιοίκηση ως εκτροφείο διαφθοράς\nΗ Τοπική Αυτοδιοίκηση ως εκτροφείο διαφθοράς\nΗ Τοπική Αυτοδιοίκηση\nως εκτροφείο διαφθοράς\nΗ Τοπική Αυτοδιοίκηση την τελευταία τριακονταετία λειτούργησε σαν εκτροφείο διαφθοράς. Ιπποφορβείο δρομώνων για διαγωνισμό σε στίβο ρεμούλας. Εκεί νεόκοποι δημοτικοί σύμβουλοι μαθήτευαν στις μεθόδους υπεξαίρεσης. Όσοι επεδείκνυαν προσόντα προωθούνταν στη δημαρχία. Οι δε πιο ικανοί «ανέβαιναν κατηγορία» ή αν θέλετε «άλλαζαν πίστα» σε βουλευτικές και υπουργικές θέσεις. Από κει και από τις κομματικές νεολαίες αντλούσε όλο το πολιτικό σύστημα στελέχη και υποτακτικούς.\nΥπήρξαν δήμαρχοι που αποχώρησαν από την Αυτοδιοίκηση φτωχότεροι από ό,τι εισήλθαν. Έφταναν στο σημείο να εισφέρουν από την τσέπη τους για να καλύψουν ανάγκες του δήμου ή για να συνδράμουν δοκιμαζόμενους δημότες. Αλλά είναι πλέον υπερήλικες ή αποβιώσαντες, είχαν εκλεγεί πριν το 1982. Η πολιτεία εκείνων των παλιών προσιδίαζε στο δημαρχιακό αρχέτυπο, τους Γράκχους. Των συγχρόνων προσιδιάζει μάλλον στους Σαράντα Κλέφτες του παραμυθιού «Αλη Μπαμπα».\nΔεν ωραιοποιούμε το παρελθόν, πάντοτε υπήρχαν « Γκρούεζες ». Αλλά υπήρχαν τρεις διαφορετικές παράμετροι που συνδυαστικά προσέδιδαν συστημική ισορροπία στην τοπική διακυβέρνηση.\nΠρώτον, σε ικανό ποσοστό το κίνητρο εκλογής πήγαζε από μια νοοτροπία ευπατρίδη, που θέλει να υπηρετήσει το κοινωνικό σύνολο και να αποκομίσει δόξα.\nΔεύτερον, χωρίς να είναι ακομμάτιστες ή ανεξαρτητοπημένες από τις εθνικές, οι αυτοδιοικητικές εκλογές λειτουργούσαν σαν πηγαία δημοκρατία για τις τοπικές κοινωνίες, παρέχοντάς τους μια ευκαιρία να αμείψουν με αξίωμα τα διακρινόμενα μέλη τους και να ωφεληθούν από τις ικανότητές τους.\nΤρίτον, ο δήμαρχος/κοινοτάρχης διέθετε μικρό προϋπολογισμό για να ικανοποιεί περιορισμένες, σε σύγκριση με σήμερα, αρμοδιότητες : καθαριότητα, ύδρευση, αποχέτευση, οδοποιία, ληξιαρχείο. Και βρισκόταν υπό τον έλεγχο κεντρικά διορισμένου Νομάρχη.\nΣτην ιστορική πορεία οι τρεις παράμετροι εξαλείφτηκαν από το συνονθύλευμα που βαφτίζει ξεδιάντροπα την αποψιλωμένη σύναξη του εθνικό γεγονός .\nΤο ΠΑΣΟΚ με την έλευσή του στην εξουσία υλοποίησε τον σχεδιασμό του για «Πολίτευμα με Τρεις Πυλώνες» : Κοινοβούλιο, Συνδικαλισμός, Τοπική Αυτοδιοίκηση. Ήταν το μόνο υπεσχημένο που υλοποίησε πλήρως, διότι υπηρετούσε τον στρατηγικό στόχο της εγκαθίδρυσης σε όλη την Επικράτεια ελεγχόμενου καθεστώτος. Αναμφίβολα ο στόχος επιτεύχθηκε, τουλάχιστον για την παρελθούσα τριακονταετία. Το πού οδήγησε συνολικά το βιώνουμε σήμερα. Ειδικά όμως σε ό,τι αφορά την Τοπική Αυτοδιοίκηση, δεδομένου ότι ο κοινωνικός βίος οργανώνεται με πυρήνα τις τοπικές κοινότητες, οι συνέπειες διαπέρασαν και εν τέλει μεταμόρφωσαν δυστυχώς επί τα χείρω ολόκληρη την ελληνική κοινωνία.\nΑυτό που υποκινούσε την πολιτική του ΠΑΣΟΚ ήταν ένα κοινωνιολογικό δεδομένο και δυο πολιτικές στοχεύσεις, όλα αλληλένδετα. Το κοινωνιολογικό δεδομένο ήταν ότι το ΠΑΣΟΚ στην πρώιμη περίοδο δεν διέθετε κοινωνικά στελέχη – και δεν θα μπορούσε. Εκτός από κομματικά στελέχη προερχόμενα από φοιτητές, παλαιοκεντρώους και αριστερούς κάθε απόχρωσης, ελάχιστοι αξιόλογοι και ικανοί άνθρωποι, επιτυχημένοι επαγγελματικά και με αποδοχή στις τοπικές κοινωνίες, πλησίαζαν τον Ανδρέα, που είχε πάντα μηδαμινή απήχηση στους σοβαρούς ανθρώπους.\nΟι στοχεύσεις ήταν πρώτον, η πλήρης κομματικοποίηση της Τοπικής Αυτοδιοίκησης, κατά το πρότυπο της Αριστεράς η οποία εξουσιάζει πάντα ολοκληρωτικά, ώστε αφενός μεν να ελέγχει τις τοπικές κοινωνίες, αφετέρου δε να λειτουργεί σαν συγκοινωνούν δοχείο με την κεντρική εξουσία, την οποία θα τροφοδοτούσε με ψηφοφόρους στις εθνικές εκλογές. Και δεύτερον, η ανάδειξη και άντληση πολιτικών στελεχών, μελλοντικών κομματικών «ταλιμπάν».\nΕργαλείο για την επίτευξη των στόχων : η διαχείριση από τους δημοτικούς άρχοντες πρωτοφανών κονδυλίων.\nΜε το ισχυρό ρεύμα που το έφερε αρχικά στην κυβέρνηση, από τις πρώτες μετέπειτα δημοτικές εκλογές το ΠΑΣΟΚ προώθησε λυσσαλέα στις δημοτικές αρχές άγνωστους, άκαπνους και ανίκανους με μοναδικό προσόν τον κομματικό φανατισμό, όπως και ορισμένους ημιαναγνωρίσιμους τυχοδιώκτες που έσπευσαν να ανέβουν στο τραίνο.\nΌλοι αυτοί με την εκλογή τους άρχισαν μαζικούς διορισμούς, προμήθειες πάσης φύσεως, φαραωνικά έργα με αντίστοιχο κόστος – και αντίστοιχο ίδιον «όφελος».\nΙδιαίτερη μνεία χρειάζεται για δυο πρακτικές. Τις ιδρύσεις δημοτικών επιχειρήσεων παντός σκοπού με εντελώς αδιαφανή οικονομικά, μετέπειτα «κουφάρια» που έκλεισαν εκκαθαριζόμενες άρον-άρον, όπου εκτός άλλων «πάρκαραν» για αργομισθίες επίλεκτοι ευνοούμενοι.\nΚαι τις ελεγχόμενες όσον αφορά την ακριβή σκοπιμότητα επεκτάσεις σχεδίων πόλεων, που έφεραν τεράστια προσωπικά κέρδη σε δημοτικούς παράγοντες και στον περίγυρό τους, από υπεραξίες γης, ανάθεση μελετών, έργα υποδομής στις επεκτάσεις.\nΥπάρχει ο τετριμμένος αντίλογος για όσα γράφονται μέχρι εδώ και όσα θα ακολουθήσουν. Ότι η μισή κοινωνία ήταν αποκλεισμένη από το «Κράτος της Δεξιάς», ότι μια συντηρητική «μούχλα» εμπόδιζε νέες, ζωτικές κοινωνικές δυνάμεις να βγουν στην επιφάνεια, ότι το ΠΑΣΟΚ είχε την ιστορική νομιμοποίηση. Με εξαίρεση την ανάγκη κοινωνικής ανανέωσης, που όμως οφείλει να γίνεται με τους άριστους και όχι με τους χείριστους, εκ του ιστορικού αποτελέσματος ο αντίλογος αποδείχθηκε αβάσιμος. Υπήρχε λόγος που κάποιοι ήταν στο κοινωνικό περιθώριο ή στα χαμηλά στρώματα. Κι αυτός ήταν η ηθική, πνευματική και φυσική τους μειονεξία. Γι’ αυτό το ΠΑΣΟΚ βαρύνεται αμετάκλητα με το ότι κατήργησε την αντιστοίχιση αξίας με κατάληψη αξιώματος, ότι εκτίναξε το Δημόσιο Χρέος με αφειδή παροχή στους δήμους εθνικών πιστώσεων ή εγγυήσεων δανείων που κατέπεσαν, ότι θέσπισε την ατιμωρησία για την κατασπατάληση δημοσίου χρήματος.\nΥπήρξαν επίσης δυσμενείς εξελίξεις στην εξουσία, ανθρωπολογικά. Ελάχιστοι, και σίγουρα όχι οι μετριότητες, επιθυμούν ως υφιστάμενο κάποιον υπέρτερό τους σε αξία ή ανεξαρτησία, επειδή θα τούς επισκιάζει ή θα τούς φέρνει αντιρρήσεις. Έτσι όταν για κορυφή μιας κοινωνίας, δήμαρχος, επιλεγόταν μια μετριότητα, μοιραία αυτός επέλεγε ηλιθιότερους και πειθήνιους αντιδημάρχους και δημοτικούς συμβούλους. Και εκείνοι με τη σειρά τους ηλιθιότερους των ιδίων δημοτικά στελέχη.\nΘεμελιώθηκε έτσι μια πυραμιδική βλακοκρατία που εκδίωξε τους έντιμους και ικανούς από τα κοινά. Η ποιότητα του ανθρωπίνου παράγοντα που ασχολείτο με τα δημοτικά πράγματα υποβαθμίστηκε περαιτέρω από παράλληλες, άδηλες και μηδέποτε αναφερόμενες κοινωνικές διεργασίες. Σε μια κοινωνία όπου η αναγνώριση αξίας υπόκειται σε μετρήσιμη και αποδεκτή μέθοδο, παράδειγμα η κτήση πτυχίου μετά από εξετάσεις ή η οικονομική επιφάνεια μετά από έντιμη και κοπιώδη εργασία, καθένας γνωρίζει τη θέση του και δεν διεκδικεί όσα η κοινωνία τού αποδεικνύει ότι δεν δικαιούται. Όμως επειδή ο μιμητισμός αποτελεί κινητήρια δύναμη, όταν οι χαμηλού επιπέδου έβλεπαν τους ομοίους τους να ανελίσσονται ευνοιοκρατικά και όχι αξιοκρατικά άρχισαν να διακατέχονται από αίσθημα φθόνου : ένα γιγάντιο «γιατί όχι κι εγώ;» κυρίευσε χιλιάδες ανάξιους και τους οδήγησε στην τοπική πολιτική, μερικούς δε και παραπέρα.\nΕξάλλου, παλαιότερα, τα δημοτικά/κοινοτικά συμβούλια αποτελούντο κυρίως από ελευθεροεπαγγελματίες και επιστήμονες. Με την ανάδειξη από το ΠΑΣΟΚ της δημοσιοϋπαλληλίας σε προνομιούχο τάξη, πλημμύρισαν τα δημοτικά ψηφοδέλτια από δημοσίους υπαλλήλους, πολλοί από τους οποίους έμμεσα εκβίαζαν την ψήφισή τους με την εξουσία που λόγω θέσης διέθεταν. Ποιος δημότης θα αρνούταν ψήφο π.χ. στον εφοριακό που τον ήλεγχε ή στον καθηγητή του παιδιού του;\nΟι εκ προθέσεως στρεβλώσεις οδήγησαν στο να δημιουργηθούν μέσα στους δημοτικούς οργανισμούς μηχανισμοί που λίγο διέφεραν από την μαφία, ήταν παντός κομματικού καιρού και πλούτιζαν από πόρους και έργα υποτίθεται υπέρ της Αυτοδιοίκησης. Οι μηχανισμοί αυτοί, με βάση την διαρκή εξυπηρέτηση των συμφερόντων τους, προωθούσαν νέους υποψηφίους όταν κάποιοι εκλεκτοί τους αιρετοί αποχωρούσαν από την Αυτοδιοίκηση ή αναβαθμίζονταν πολιτικά, ενώ στις βουλευτικές εκλογές γίνονταν αντικείμενο αντιπαροχής με τους φιλόδοξους πολιτευτές της εκλογικής περιφέρειας. Οι μηχανισμοί πριμοδοτούσαν με ψήφους βουλευτές και ύστερα τροφοδοτούνταν από τους εκλεγέντες με προνόμια και δημόσια έργα, δηλαδή εισόδημα για την κάστα τοπικής εξουσίας.\nΣε περίπτωση που στην περιφέρεια υπήρχε ισχυρός πολιτικός παράγων η ισχύς λειτουργούσε αντίστροφα : ο βουλευτής/υπουργός «έβγαζε» δήμαρχο/δημάρχους κάποιον εκλεκτό του για να αποτελούν οι δήμοι ψηφοσυλλεκτικό μηχανισμό του.\nΣύνηθες το φαινόμενο στις περιφέρειες της Αττικής, από όπου προέρχεται η πλειοψηφία της κοινοβουλευτική «ελίτ», και όπου διαπρεπείς υπουργοί διατηρούν κύκλο δημάρχων και δημοτικών συμβούλων – ψηφοπρομηθευτών. Όταν πάλι ένας αυτοδιοικητικός ευρείας απήχησης εμφανιζόταν ως ενδεχόμενος κίνδυνος-ανταγωνιστής, ο βουλευτής/υπουργός τον «πριόνιζε» παντοιοτρόπως στις εκλογές ή στην άσκηση διοίκησης.\nΟφείλει να ειπωθεί ότι αν το ΠΑΣΟΚ υπήρξε φυσικός και ηθικός αυτουργός στην φαυλότητα, τόσο η ΝΔ όσο και η λοιπή Αριστερά, όπου είχαν επιρροή, δεν διαφοροποιήθηκαν δραματικά παρά μάλλον υιοθέτησαν την πεπατημένη που χάραξαν οι «πράσινοι», μοιραία γενόμενοι μέτοχοι στην «Δημοτική Διαφθορά ΑΕ». Το υπερκομματικό της διαπλοκής υποδηλώνεται σε περιπτώσεις όπου κάποιος τοπικά δημοφιλής, παρότι εξαιτίας ισχυρού εσωκομματικού ανταγωνισμού δεν έπαιρνε το κομματικό χρίσμα, κατερχόταν σε σύμπραξη με δημοτικές παρατάξεις κομματικά αντίθετες. Περιπτώσεις φαινομενικά απίθανων συνδυασμών που αποκλήθηκαν «αντάρτες», ενώ απλά ήταν τα δομημένα συμφέροντα που οδηγούσαν σε δημοτικές ωσμώσεις υποτίθεται πολιτικά ετερόκλητους.\nΕννοείται, δεν ήταν και δεν είναι όλοι οι δημοτικοί άρχοντες διεφθαρμένοι. Αλλά εκείνοι που είναι καταφέρνουν να διαμορφώνουν για την πολιτεία τους μια «άσπιλη» δημόσια εικόνα, με την οργανική συνδρομή ενός επίσης φαύλου και κρατικοδίαιτου Τύπου, υπερτοπικού και τοπικού, καλά ταϊσμένου με καταχωρήσεις προβολής έργων, διακηρύξεις, δημοσιεύσεις και συναφές, υπερτιμολογούμενο αντικείμενο.\nΗ Γαλλία των 65 εκατομμυρίων κατοίκων έχει πέντε μεγάλες ημερήσιες εφημερίδες, πέντε μεγάλες εβδομαδιαίες, καμιά τριανταριά επαρχιακές και μερικούς μείζονες τηλεοπτικούς σταθμούς. Κάντε τη σύγκριση με την Ελλάδα των 10 εκατομμυρίων, που έχει δεκάδες ημερήσιες (πολιτικές, οικονομικές, αθλητικές) εφημερίδες, εκατοντάδες επαρχιακές, πάνω από δέκα κανάλια εθνικής εμβέλειας και 101 κανάλια περιφερειακής-τοπικής εμβέλειας με άδεια από το ΕΣΡ. Δεν είναι τυχαίο ότι η «έκρηξη» του Τύπου έπεται χρονικά από την «απογείωση» των διαθεσίμων κονδυλίων των δήμων, πολλοί των οποίων ενεπλάκησαν σε ίδια μέσα ενημέρωσης όπως ραδιοφωνικούς σταθμούς.\nΜε βαθμιαία διαμορφωνόμενο ένα υπόβαθρο φαυλότητας στον αυτοδιοικητικό χώρο, ήρθαν δύο σημαντικές παρεμβάσεις.\nΠρώτον, η χρηματοδότηση δημοτικών έργων από ευρωπαϊκά κονδύλια.\nΔεύτερον, ο Νόμος 2539/1997 («Καποδίστριας») που υπηρετούσε την ανάγκη συνένωσης κοινοτήτων, αλλά με κομματικά κριτήρια, ήτοι με την δημιουργία δημοτικών οργανισμών όπου το ΠΑΣΟΚ θα μπορούσε δυνητικά να λαμβάνει την πλειοψηφία, με την υπογραφή του Αλέκου Παπαδόπουλου, ενός πολιτικού που εκκίνησε από το Δημοτικό Συμβούλιο Αργυρούπολης και διατήρησε προφίλ αδιάφθορου. Η ένταξη δημοτικών/κοινοτικών έργων στα χρηματοδοτούμενα από Κοινοτικούς πόρους Περιφερειακά Επιχειρησιακά Προγράμματα (ΠΕΠ), η απαλλαγή από τις ισχνές δεσμεύσεις των εθνικών πόρων, υπήρξε το «Άγιο Δισκοπότηρο» της Αυτοδιοίκησης. Δυστυχώς για τους λάθος λόγους. Ενώ σκόπευε στην δημιουργία υποδομών παρέσχε τα χρήματα για καταναλωτική κραιπάλη στερημένων. Η έννοια του δημοσίου έργου αποσυνδέθηκε από το πρωτεύον κριτήριο της κοινωνικής χρησιμότητας και εξελίχθηκε σε μέσο για κλοπή. Μελετητές, υπηρεσιακοί παράγοντες, σύμβουλοι, ιδιοκτήτες απαλλοτριούμενων, εργολάβοι, αυτοδιοικητικοί άρχοντες, αποτέλεσαν νεόκοπο κοινωνικό στρώμα που με φράγκα των «κουτόφραγκων» άλλαξε τα άφιλτρα και το τσίπουρο με πούρα και μωλτ. Έργα έγιναν. Αλλά πώς, και με πόσα. Και πόσα έμειναν ημιτελή, καταλείποντας μια ψωραλέα εικόνα περιβαλλοντικής ασχήμιας.\nΘυμάμαι έναν κοινοτάρχη, ιδιοκτήτη χωματουργικών μηχανημάτων, που για να κάνει ο ίδιος εργασίες κατέστρεψε την φυσική ομορφιά της δενδρόφυτης παραλίας μιας πανέμορφης κώμης, κατασκευάζοντας δήθεν μια promenade. Χωρίς καν εγκεκριμένες μελέτες. Τον επόμενο χειμώνα οι ισχυροί κυματισμοί που παρατηρούνται στην περιοχή σάρωσαν το «έργο», διεκδικώντας από τους ιδιοτελείς ό,τι ανήκει στη Φύση.\nΟ «Καποδίστριας» εκκινούσε από μια πραγματικότητα : η ύπαιθρος λόγω της αστυφιλίας ερήμωνε – ή κάποιοι επιθυμούσαν να ερημώσει για να δημιουργηθούν τα ισχυρά αστικά και καταναλωτικά κέντρα, που σήμερα πένονται. Αφού (ο νόμος) κατήργησε την έννοια της μοναδικής καταγωγικής κοινότητας, που σε πολλές περιπτώσεις λειτουργούσε μόνο με έναν πρόεδρο και έναν γραμματέα, δημιούργησε πολυάνθρωπους δημοτικούς οργανισμούς, με οφίτσια και παχυλούς μισθούς. Παρείχε επίσης κονδύλια για την οργάνωση των συνενώσεων. Άλλο πάρτυ.\nΊσως την πλέον παραστατική εικόνα για τον «Καποδίστρια» την έδωσε ένας επαγγελματίας μιας κωμόπολης στην οποία βρέθηκα χρόνια πριν, προτού εκδηλωθεί η Κρίση : «Προχθές, μια καταιγίδα έσπασε κλαδιά ενός δένδρου δίπλα από το γραφείο μου. Ήρθε ένας εργάτης του Δήμου με αλυσοπρίονο για να τα κόψει ώστε να μην δημιουργούν κίνδυνο και οι τρεις αντιδήμαρχοι για να επιβλέψουν. Το συλλαμβάνεις; Πληρώνουμε τρεις ανθρώπους από 1800 ευρώ το μήνα για να κάθονται με σταυρωμένα στο στήθος χέρια να κοιτάνε έναν εργάτη»!\nΓια πολλούς ανεπρόκοπους, με τους μισθούς και τα κονδύλια της Αυτοδιοίκησης το παλιό απόφθεγμα «Από δήμαρχος κλητήρας» έχασε την αποτρεπτική ισχύ του. Πλήθος πολιτευτών, ανθυποψηφίων, μικροφιλοδόξων, «διατελεσάντων», πρώην βουλευτών και υπουργών συνωστιζόταν για μια θέση στην αιρετή αυτοδιοίκηση. Οι δήμαρχοι και οι αιρετοί περιφερειάρχες είναι οι μόνοι που διαχειρίζονται χρήμα, πέραν της κεντρική εξουσίας.\nΣυνοπτικά, η Τοπική Αυτοδιοίκηση την τελευταία τριακονταετία λειτούργησε σαν εκτροφείο διαφθοράς. Ιπποφορβείο δρομώνων για διαγωνισμό σε στίβο ρεμούλας. Εκεί νεόκοποι δημοτικοί σύμβουλοι μαθήτευαν στις μεθόδους υπεξαίρεσης. Όσοι επεδείκνυαν προσόντα προωθούνταν στη δημαρχία. Οι δε πιο ικανοί «ανέβαιναν κατηγορία» ή αν θέλετε «άλλαζαν πίστα» σε βουλευτικές και υπουργικές θέσεις. Από κει και από τις κομματικές νεολαίες αντλούσε όλο το πολιτικό σύστημα στελέχη και υποτακτικούς.\nΈτσι, ιστορικά, φτάσαμε στην είδηση : «Ποσά “μαμούθ” οι μακροπρόθεσμες και βραχυπρόθεσμες υποχρεώσεις των δήμων».\nΠου παρά τις περικοπές και τις ρυθμίσεις, μόνο οι Ληξιπρόθεσμες Οφειλές της Τοπικής Αυτοδιοίκησης τον Σεπτέμβριο 2012, με επίσημα στοιχεία του Υπ. Οικονομικών ήταν περίπου 1 δις ευρώ, ενώ 23 Δήμοι δεν έστειλαν στοιχεία. Και είναι αμφίβολο αν κανείς μπορεί να αθροίσει επακριβώς τις πλήρεις υποχρεώσεις των Δήμων, πόσο τελικά κόστισε η Τοπική Αυτοδιοίκηση τα τριάντα αυτά χρόνια και επιτέλους τι απέφερε.\nΑυτό που σίγουρα κατέλειπε είναι άλλη μια χαμένη ευκαιρία για δημιουργία ουσιαστικών υποδομών και ποιότητας ζωής, άλλο ένα χαμένο Σχέδιο Μάρσαλ.\nΚατέλειπε όμως και επιτακτική ανάγκη ριζοσπαστικών μεταρρυθμίσεων – αν θέλουμε να υπάρξουμε.\nΓι’ αυτό, συνεχίζεται …\nΑναρτήθηκε από Βιβλιόφιλος στις 5:20 μ.μ.\nΕτικέτες Διαφθορά, Πολιτικές λαμογιές, Πολιτικοί, Προβληματισμοί\nΕθνικές μειοδοσίες (55)\nΟικονομικά εγκλήματα (47)\nΠολιτικές αλητείες (122)\nΠολιτικές απάτες (244)\nΤΡΑΓΚΑΣ, Ο ΝΤΕΛΑΛΗΣ ΤΗΣ ΣΚΛΑΒΙΑΣ ΜΑΣ\nΧυδαίες βρισιές από τον Μπέπε Γκρίλο για τους πολι...\nΟι 5 λόγοι που επανέφεραν την Τουρκία στην αγκαλιά...\nΟι Σκοπιανοί έχουν ανεγείρει μνημείο με τον Αριστο...\nΝισάφι πια, ξερόλες δημοσιογράφοι\nΟ Ελληνισμός έχει πια ξοφλήσει;\nΤο μακάβριο χιούμορ της ιστορίας…\nΣχόλια για την κατάπτυστη επιστολή των "εχπαιδευτι...\nΟ ΕΛΛΗΝΙΣΜΟΣ, Η ΤΟΥΡΚΙΑ ΚΑΙ ΟΙ ΑΡΑΒΙΚΕΣ ΧΩΡΕΣ\nΤΟ ΙΣΛΑΜ ΣΤΗΝ ΕΛΛΗΝΙΚΗ ΕΝΝΟΜΗ ΤΑΞΗ\nΕκδήλωση στην Θεσσαλονίκη\n«Η προδοσία των Ηγετών πολιτικών και πνευματικών»\nΤι συμβαίνει στην Εκκλησία; (2)\nΤι συμβαίνει στην Εκκλησία; (1)\nΟ Κρίτων, ο Αϊνστάιν και η άπειρη βλακεία…\nΟ ΕΛΛΗΝΙΣΜΟΣ ΚΑΙ ΟΙ ΕΚΛΟΓΕΣ ΣΤΗΝ ΑΛΒΑΝΙΑ\nΔημιουργούν έρημο και την αποκαλούν ειρήνη…!\nΑπό Νεόπλουτοι... Νεόπτωχοι\n*Ο πρωθυπουργός κάποια στιγμή μέσα στο καλοκαίρι θα πάρει τη μεγάλη απόφαση, αν θα πάει σε εκλογές το φθινόπωρο ή τον Μάιο του 2019. * *Κανείς δεν αμφιβά...\nΕΛΛΗΝ ΠΟΛΙΤΗΣ ΣΠΟΥΔΑΣΜΕΝΟΣ ΣΤΗΝ ΕΛΛΑΔΑ… (http://tourkikanea.gr/2017/02/%CE%B5%CE%BB%CE%BB%CE%B7%CE%BD-%CF%80%CE%BF%CE%BB%CE%B9%CF%84%CE%B7%CF%83-%CF%83%CF%8...\n*Τρία κείμενα σχετικά με την διαφημιζόμενη συμφωνία με τα Σκόπια είδαν σήμερα το φως της δημοσιότητας: Δύο ανακοινώσεις κομμάτων και ένα εξαιρετικά σαρκα...\nΗ Γεωργία Γ. Καλαβρέτζου θητεύει στη λογοτεχνία (διήγημα, στίχοι) με προσωπική,μοναχική διαδρομή. Ως τώρα δεν έχει εκδώσει βιβλίο,αλλά δημοσιεύει σποραδι...\n3η Πανελλήνια Συνάντηση Μακεδόνων στην Αμφίπολη Κυριακή 20 Μαΐου 2018, στις 2 το μεσημέρι No related posts.\n*Ο γύρος του κόσμου * *σε 60 ταξίδια* Λένε ότι ακόμη και το μεγαλύτερο ταξίδι αρχίζει πάντα με ένα πρώτο βήμα. Αυτό όμως δεν είναι η απόλυτη αλήθεια γιατ...


βλαχόφωνοι Έλληνες: Οι κόρες του Σίμωνα Σίνα\nΠρίγκηπας Γεώργιος Μαυροκορδάτος (1839-1902)\nΉταν ένα από τα 6 παιδιά του πρωθυπουργού Αλέξανδρου Μαυροκορδάτου. Σπούδασε νομικά στην Αθήνα και το Παρίσι. Ακολούθησε το διπλωματικό κλάδο και έζησε στη Βιέννη και στο Παρίσι.\nΑσχολήθηκε με τη συλλογή σπανίων βιβλίων και χειρογράφων, ενώ έκανε αρκετές οικονομικές δωρεές προς πολιτιστικούς φορείς.\nΉθελε να εισέλθει οπωσδήποτε στον Οίκο των Σίνα. Στην αρχή επιδίωξε συνοικέσιο με την Ιφιγένεια, τη μικρότερη από τις 4 αδερφές, όμως το προξενιό ναυάγησε. Δύο χρόνια αργότερα πέτυχε το σκοπό του και παντρεύτηκε με την αδερφή της Ειρήνη.\nΠήρε μεγάλη προίκα, σε χρήματα και κτήματα στην Αυστρία, την οποία κράτησε και μετά το θάνατο της Ειρήνης. Πέθανε στο Παρίσι σε ηλικία 63 ετών, άτεκνος. Η Ειρήνη είχε πεθάνει πριν 21 χρόνια σε ηλικία 37 ετών.\nΑναστασία Σίνα (1838-1889)\nΙφιγένεια Σίνα (1846-1914)\nΕλένη Σίνα (1845-1893)\nΕιρήνη Σίνα (1843-1881), προτομή του\nΛεωνίδα Δρόση, Εθνική Πινακοθήκη


Το Μαξίμου αρχίζει να χάνει τον έλεγχο | Γνώμες | Mesaralive\nΤο Μαξίμου αρχίζει να χάνει τον έλεγχο\nbankingnews.gr 18 December, 2021 ΑΡΘΡΑΓΝΩΜΕΣ\nΤο Μαξίμου αρχίζει να χάνει τον έλεγχο, ψευδόμενος ο Μητσοτάκης - Η κυβέρνηση ξεμένει από αφήγημα, αξιοπιστία και… συμμάχους\nΤον έλεγχο της κυβέρνησης έχει χάσει ξεκάθαρα τις τελευταίες μέρες ο Πρωθυπουργός Κυριάκος Μητσοτάκης μετά από την δημοσίευση της έκθεσης Τσιόδρα-Λύτρα.\nΠαρόλο που ο ίδιος ο Σωτήρης Τσιόδρας βγήκε να καλύψει πολιτικά τον Πρωθυπουργό επιτιθέμενος στον ΣΥΡΙΖΑ, παρόλο που η Μίνα Γκάγκα, υφυπουργός Υγείας υποβάθμισε την έκθεση ως μη αντιπροσωπευτική και με κενά, θεωρείται αδύνατο και ανέφικτο ο κ. Μητσοτάκης που μιλάει καθημερινά με τον κ.Τσιόδρα και τα λοιπά επιτελικά στελέχη της υγείας να μην γνώριζε το περιεχόμενο της έκθεσης.\nΟπότε, έχει πιαστεί ψευδόμενος και αυτό είναι κάτι το οποίο στηλιτεύουν ακόμα και φιλοκυβερνητικά ΜΜΕ μέχρι και κεντρώα στελέχη.\nΘνησιμότητα πάνω από τον ευρωπαϊκό μέσο όρο, ίδια με την Ισπανία των 50 εκατ. πολιτών\nΠάμε τώρα και στο μέτωπο της πανδημίας.\nΗ χώρα βρίσκεται σε δεινή θέση σε σχέση με την θνησιμότητα.\nΣτην Ελλάδα το ποσοστό των ανθρώπων που χάνουν την ζωή τους από covid 19 είναι διπλάσιο σε σχέση με το μέσο όρο 30 ευρωπαϊκών χωρών σύμφωνα με το ECDC ενώ πλέον η Ελλάδα έχει σχεδόν του ίδιους θανάτους με την Ισπανία των 50 εκατ. κατοίκων…\nΟυσιαστικά ζούμε μέρες του προηγούμενου Δεκεμβρίου σε ποσοστά θνησιμότητας.\nΤότε δεν υπήρχαν εμβολιασμένοι, τώρα όμως, ακόμα και με σχεδόν 70% εμβολιασμένων, έχουμε τα ίδια αποτελέσματα.\nΗ μονομέρεια με τα εμβόλια δεν έφερε αποτελέσματα – Ίδια θνησιμότητα με πέρυσι που ήμασταν ανεμβολίαστοι όλοι\nΑυτό δείχνει ότι βάσει της εξέλιξης της πανδημίας, η εμβολιαστική κάλυψη δεν έφερε καλύτερα αποτελέσματα.\nΚαι σίγουρα δεν είναι πανάκεια στην στρατηγική που πρέπει να ακολουθεί το κάθε κράτος.\nΤα νέα, όμως, που έρχονται είναι χειρότερα.\nH μετάλλαξη Omicron η οποία θα επικρατήσει μέσα στους επόμενους μήνες και στη χώρα μας είναι ιδιαίτερα μεταδοτική και τα εμβόλια λιγότερο αποτελεσματικά.\nΔεν είναι τυχαίο που καθηγητές και επιστήμονες λένε ότι οι νοσηλείες θα αυξηθούν ακόμα περισσότερο εάν επικρατήσει η Omicron. Και βάσει της μελέτης Τσιόδρα, θα αυξηθούν και οι θάνατοι αφού θα βρεθούν πολλοί συμπολίτες εκτός ΜΕΘ.\nΤο γνωρίζουν και στην κυβέρνηση, γι’ αυτό και προσπαθούν να αυξήσουν την εμβολιαστική κάλυψη με την 3η δόση.\nΣτα σκουπίδια οι σχεδιασμοί – Η πανδημία θα κρατήσει τουλάχιστον μέχρι καλοκαίρι και βλέπουμε\nΤο χειρότερο: Η πανδημία θα κρατήσει σίγουρα για άλλους 6-7 μήνες, αφού οι επιστήμονες περιμένουν και 5ο κύμα που θα είναι πλέον με κυρίαρχη μετάλλαξη την Οmicron, το οποίο σημαίνει ότι οι σχεδιασμοί της κυβέρνησης για λήξη της πανδημίας τον Μάρτιο – Απρίλιο πάνε στον κάλαθο των αχρήστων.\nΑσχέτως, αυτό η αξιοπιστία της κυβέρνησης έχει τρωθεί. Πως θα πείσει την άνοιξη για 4η δόση εμβολιασμών;\nΠοιος θα πειστεί όταν κάθε 3 μήνες θα χρειάζεται νέα δόση εμβολίου για να έχει κάποιος υψηλά αντισώματα;\nΤο πιο κρίσιμο είναι ότι η κυβέρνηση θα αναγκαστεί να καταφύγει στο μέτρο του υποχρεωτικού εμβολιασμού για ακόμα περισσότερες ηλικιακές ομάδες και αυτό θα φέρει νέα κρίση με κρίσιμες κοινωνικές μάζες.\nΕνδεχόμενο πρόταση μομφής για πανδημία από ΣΥΡΙΖΑ – Αν όχι τώρα, πότε;\nΟι επόμενες μέρες η Βουλή θα γίνει το επίκεντρο σκληρής επίθεσης από την αξιωματική αντιπολίτευση.\nΟ Αλέξης Τσίπρας ήδη προετοιμάζεται για σκληρό ροκ το Σάββατο, ενώ σε μία προσπάθεια να δείξει ότι αποτελεί σοβαρή και θεσμική αντιπολίτευση διέγραψε τον βουλευτή Παναγιώτη Κουρουμπλή από την Κοινοβουλευτική Ομάδα του ΣΥΡΙΖΑ.\nΜε την επισφαλή θέση που βρίσκεται η κυβέρνηση για τους δείκτες της πανδημίας, την έκθεση Τσιόδρα-Λύτρα αλλά και την ελλιπή όπως αποδεικνύεται στήριξη του ΕΣΥ, δεν θα απέκλεια ακόμα και πρόταση μομφής κατά της κυβέρνησης.\nΜε την πλάτη στον τοίχο η κυβέρνηση, χωρίς αφήγημα πλέον για την πανδημία\nΤο πρωθυπουργικό περιβάλλον γνωρίζει καλά ότι βρίσκεται με την πλάτη στο τοίχο σε δύο, κυρίως, ζητήματα.\nΣτο θέμα της πανδημίας, δεν μπορεί να ισχυριστεί κανένα πλέον αφήγημα.\nΟι υποχρεωτικότητες κόστισαν πολιτικά, το λυγισμένο ΕΣΥ στερείται των υπηρεσιών έμπειρων υγειονομικών, οι 60άρηδες περίπου 400 χιλιάδες δεν έχουν κλείσει ραντεβού, οι γενεσιουργές αιτίες συνωστισμών δεν έχουν καταπολεμηθεί (π.χ στα ΜΜΜ).\nΗ χώρα με το ζόρι φτάνει το 70% εμβολιασμένους πολίτες (έχουν προστεθεί και εμβολιασμοί παιδιών 5 χρονών!).\nΚαι στις γιορτές των Χριστουγέννων, οι ειδικοί μιλάνε για το απόλυτο χάος στις ΜΕΘ.\nΗ κυβέρνηση ανακοινώνει νέα μέτρα στήριξης για το ρεύμα και το αέριο - Θα φτάσουν;\nΣτο θέμα της ενεργειακής κρίσης, η κυβέρνηση γνωρίζει ότι τα μέτρα που πήρε το φθινόπωρο είναι ασπιρίνες ενώ η ακριβή ενέργεια – που φέρνει και σειρά αυξήσεων σε όλα τα είδη- θα κρατήσει τουλάχιστον μέχρι τον Μάρτιο-Απρίλιο.\nΓι’ αυτό, προκειμένου τουλάχιστον να έχει ένα μόνο μέτωπο φθοράς, το Σάββατο ο Πρωθυπουργός θα ανακοινώσει νέα μέτρα στήριξης των νοικοκυριών, των επιχειρήσεων και των αγροτών για το ηλεκτρικό ρεύμα και το φυσικό αέριο στη συζήτηση για τον Προϋπολογισμό.\nΘέλει να μετριάσει την σκληρή κριτική που θα δεχτεί από την αντιπολίτευση που θα θελήσει κάνει τον προϋπολογισμό, απολογία αποτυχίας, όπως λένε στην Κουμουνδούρου…\nΤο Μαξίμου χάνει συμμάχους σε ΜΜΕ και κέντρο\nΠλέον, όμως, εκτός από πολιτικό κεφάλαιο και αφήγημα, το Μέγαρο Μαξίμου χάνει και συμμάχους.\nΠριν μέρες, ο Απόστολος Δοξιάδης, γνωστό στέλεχος του Κέντρου, λάτρης της κεντρώας στροφής Μητσοτάκη, τα έχωσε κανονικά στην κυβέρνηση «η οποία με εξαίρεση κάποια στελέχη, διαθέτει πολιτικάντηδες, άθλιους, φαύλοι και ανίκανοι», ότι δηλαδή δεν προωθούν καμία μεταρρύθμιση.\nΑυτό αναστάτωσε το Μαξίμου, γνωρίζοντας πόσο στενή σχέση είχε με τον Πρωθυπουργό.\nΠαράλληλα, τον κίνδυνο απώλειας ψήφων στο Κέντρο και την Κεντροαριστερά επισήμαναν με άρθρα τους τόσο ο φιλοκυβερνητικός Γιάννης Πρετεντέρης όσο και ο Μανόλης Κοττάκης.\n«Υπάρχει αμφισβήτηση ακόμα και από τους δικούς μας; Μας τραβάνε το χαλί;», αναρωτήθηκε κυβερνητικό στέλεχος…\nΈνα άλλο, τόνιζε, ότι η φθορά που θα δεχτεί η κυβέρνηση εφεξής θα είναι σφοδρή και μη αναστρέψιμη…\nΚυρ. Μητσοτάκης: Δεν είμαστε εμείς που τρέφουμε φαντασιώσεις για αυτοκρατορίες του παρελθόντος16.12.2021\nTAGS: mitsotakis maximou


Στον Εθνικό Πειραιώς ο Ν. Κουρμπανάς\nΤη θέση του Νίκου Νεντίδη πήρε ο Νίκος Κουρμπανάς, στην τεχνική ηγεσία των Πειραιωτών.\nΟ μέχρι πρότινος τεχνικός του Εθνικού, φαίνεται πως πλήρωσε το μάρμαρο για το χαμένο τελικό Κυπέλλου, αλλά και την ισοπαλία με το Διαγόρα που έριξε τους «κυανόλευκους» από την κορυφή του ομίλου. Αντικαταστάτης του θα είναι, όπως ανακοινώθηκε και επίσημα ο Νίκος Κουρμπανάς, o οποίος αναλαμβάνει το έργο να επαναφέρει στην πρώτη θέση που οδηγεί στα μπαράζ ανόδου, την ομάδα. Μεταξύ άλλων, έχει καθήσει στον πάγκο του Παναιγιαλείου, της Καλαμάτας, της Παναχαϊκής, της Νίκης Βόλου, της Καλλιθέας, της Κέρκυρας και του Φωστήρα.\n«Η Διοίκηση του Εθνικού Πειραιώς ανακοινώνει τη λύση της συνεργασίας της με τον προπονητή Νίκο Νεντίδη. Ο Σύλλογος τον ευχαριστεί θερμά για το ήθος του, τις προσπάθειες του καθώς και για όλα όσα προσέφερε μέχρι τώρα στην ομάδα και του εύχεται ότι καλύτερο για το μέλλον».\n«Η Διοίκηση του Εθνικού Πειραιώς ανακοινώνει την έναρξη συνεργασίας της με τον κ. Νίκο Κουρμπανά, ο οποίος αρχής γενομένης από σήμερα, 16/3/2018, αναλαμβάνει την τεχνική ηγεσία της ομάδος».\nΠερισσότερα σε αυτή την κατηγορία: « Γ΄ Εθνική: Κλήρωση μετά το φινάλε του πρωταθλήματος Ρήξη χιαστών ο Αιγιώτης, Β. Μαυρόπουλος »


Clyde Common, Πόρτλαντ - Κριτικές εστιατορίων - TripAdvisor\nClyde Common: Εστιατόρια στην περιοχή\nΔραστηριότητες κοντά σε: Clyde Common\nClyde Common, Πόρτλαντ\nΝο 223 από 3.530 Εστιατόρια - Πόρτλαντ\n1014 SW Stark St, Πόρτλαντ, OR 97205-2610\nΤο εστιατόριο Clyde Common δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΑπλό, φιλικό μέρος!\nΌπως είπαν και άλλοι αναφέρθηκαν .... άγευστο, σκέφτηκα\nΤο μενού αλλάζει καθημερινά\nΤαξιδεύοντας για εργασία και για μία ακόμη φορά κοινή Clyde έρχεται με τα εμπορεύματα\nΚαλύτερα εστιατόρια στο Portland!\nΜπαρ το βράδυ\nΛάβετε γρήγορα απαντήσεις από το προσωπικό του Clyde Common και από προηγούμενους επισκέπτες.\nΔιεύθυνση: 1014 SW Stark St, Πόρτλαντ, OR 97205-2610\nΑριθμός τηλεφώνου: +1 503-228-3333


Εορτάζοντες την 5ην του μηνός Σεπτεμβρίου – hellasforce.com\nΕορτάζοντες την 5ην του μηνός Σεπτεμβρίου\nBy ioanna on 4 Σεπτεμβρίου 2017 • ( Σχολιάστε )\nΟ ΠΡΟΦΗΤΗΣ ΖΑΧΑΡΙΑΣ και η σύζυγός του, ΕΛΙΣΑΒΕΤ\nΟ ΑΓΙΟΣ ΑΒΔΑΙΟΣ, Επίσκοπος\nΟΙ ΑΓΙΟΙ ΜΕΔΙΜΝΟΣ, ΟΥΡΒΑΝΟΣ, ΘΕΟΔΩΡΟΣ και 80 Ιερείς και Διάκονοι\nΟ ΑΓΙΟΣ ΠΕΤΡΟΣ, ο Απόστολος, «ό εν τω Αθηρά».\nΗ ΑΓΙΑ ΡΑΪΣ(ή Ηραίς)\nΟ ΟΣΙΟΣ ΑΘΑΝΑΣΙΟΣ\nΟ ΑΓΙΟΣ ALTO (Σκωτσέζος)\nΌ Ζαχαρίας, πατέρας του Ιωάννη του Βαπτιστή, έζησε στα χρόνια του Ηρώδη, βασιλιά της Ιουδαίας. Κατά τη γνώμη του Χρυσοστόμου, καθώς και άλλων Πατέρων της Εκκλησίας, ο Ζαχαρίας δεν ήταν απλός Ιερέας, αλλά αρχιερέας που έμπαινε στα άγια των αγίων. Σύζυγο είχε την Ελισάβετ και δεν είχαν παιδί. Κάποια μέρα, λοιπόν, την ώρα του θυμιάματος μέσα στο θυσιαστήριο, είδε άγγελο Κυρίου που του ανήγγειλε ότι θα αποκτούσε γιο και θα ονομαζόταν Ιωάννης. Ο Ζαχαρίας σκίρτησε από χαρά, αλλά δυσπίστησε. Η γυναίκα του ήταν στείρα και γριά, πώς θα γινόταν αυτό που άκουγε; Τότε ο άγγελος του είπε ότι θα μείνει κωφάλαλος μέχρι να πραγματοποιηθεί η βουλή του Θεού. Πράγματι, η Ελισάβετ συνέλαβε και έκανε γιο. Όταν θέλησαν να δώσουν όνομα στο παιδί, ο Ζαχαρίας έγραψε πάνω σε πινακίδιο το όνομα Ιωάννης. Αμέσως λύθηκε η γλώσσα του και όλοι μαζί δόξασαν το Θεό. Βέβαια, η χάρη αυτή έγινε από το Θεό στο Ζαχαρία, διότι αυτός ήταν «δίκαιος ενώπιον του Θεού, πορευόμενος εν πάσαις ταις έντολαίς και δικαιώμασι του Κυρίου άμεμπτος»1. Ήταν, δηλαδή, δίκαιος μπροστά στο Θεό και ζούσε σύμφωνα με όλες τις εντολές και τα παραγγέλματα του Κυρίου, άμεμπτος από κάθε σοβαρή ενοχή. 1. Ευαγγέλιο Λουκά, α’ 6.\nΑπολυτίκιο. Ήχος δ’. Κατεπλάγη Ιωσήφ.\nΊερωσύνης στολισμόν, περιβαλλόμενος σοφέ, κατά τον νόμον του Θεού, ολοκαυτώματα δεκτά, Ίεροπρεπώς προσενήνοχας Ζαχαρία· και γεγονός φωστήρ, και θεατής μυστικών, τα σύμβολα εν σοι, τα της χάριτος, φέρων έκδήλως πάνσοφε, και ξίφει αναιρεθείς εν τω ναώ του Θεού· Χριστού Προφήτα, συν τω Προδρόμω, πρέσβευε σωθήναι τάς ψυχάς ημών.\nΑτρόμητος κήρυκας του Ευαγγελίου, που έζησε τον πέμπτο αιώνα μ. Χ. Κήρυττε άφοβα τον Χριστό και καταγγέλθηκε μπροστά στον Πέρση βασιλιά Ισδιγέργη, ο όποιος τον παρέπεμψε στον αρχιμάγο του παλατιού. Μετά από πολύωρη συζήτηση μ’ αυτόν, ο Αβδαίος στήριξε την αλήθεια της θεότητας του Χριστού και δήλωσε ότι κανένα μαρτύριο δεν είναι ικανό να τον αποσπάσει από την ομολογία αυτή. Τότε ο αρχιμάγος διέταξε και τον κτύπησαν με βέργες τριανταφυλλιάς, που ήταν γεμάτες αγκάθια. Έτσι ο Άβδαΐος, γεμάτος αίματα και πληγές, μεταφέρθηκε μισοπεθαμένος στο σπίτι του, όπου και παρέδωσε στο Θεό την τίμια ψυχή του. (Η μνήμη του Αγίου Άβδαίου, εορτάζεται -σαν Αυδάς- και την 31η Μαρτίου).\nΟι Άγιοι αυτοί διώχθηκαν από τον αρειανόφιλο βασιλιά Ούάλεντα (364) και αφού υπέφεραν πολλά βάσανα και ταλαιπωρίες, τελικά τους έβαλαν μέσα σε πλοίο και τους άφησαν στ’ ανοιχτά της θάλασσας. Όταν έφτασαν στον Αστακινό κόλπο, οι αρειανοί έστειλαν δικούς τους ανθρώπους με μια βάρκα και έβαλαν φωτιά στο πλοίο. Έτσι όλοι αυτοί οι Άγιοι, παραδόθηκαν ανήμποροι στις φλόγες της φωτιάς και στο βυθό της θάλασσας (35ος τόμος Migne).\nΜάλλον πρόκειται περί εγκαινίων ναού του Αποστόλου Πέτρου στο συγκεκριμένο τόπο.\nΒλέπε βιογραφία της την 23η Σεπτεμβρίου.\nΗγούμενος Μονής Μπρέστ, Ρώσος (+ 1648)\nΛεπτομέρειες για τη ζωή αυτού του αγίου της ορθοδοξίας μπορεί να βρει ο αναγνώστης στο βιβλίο «Οι Άγιοι των Βρεττανικών Νήσων», του Χριστόφορου Κων. Κομμοδάτου, επισκόπου Τελμησσού, Αθήναι 1985.\nTagged as: ΕΟΡΤΑΖΟΝΤΕΣ, ΕΟΡΤΑΖΟΝΤΕΣ ΤΗΝ 5ΗΝ ΤΟΥ ΜΗΝΟΣ ΣΕΠΤΕΜΒΡΙΟΥ, ΕΟΡΤΟΛΟΓΙΟ, ΣΥΝΑΡΞΙΣΤΗΣ\nΔΕΛΤΙΟ ΚΑΙΡΟΥ (ΤΡΙΤΗ 5 ΣΕΠΤΕΜΒΡΙΟΥ 2017)\nΤο απαγορευμένο πολιτικο βιντεο του Μάρκου Σεφερλή που ξεφτιλίζει τους ξένους δανειστές!


Χρήστος Τσαντής: H σκιά του φόβου και η μαζική χειραγώγηση | Το Κουτί της Πανδώρας\nΜεγάλη συζήτηση γίνεται και θα γίνει για τις ψυχοκοινωνικές επιπτώσεις της κρίσης που ζούµε.\nΧρήστος Τσαντής 09/04/2020 | 09:00\nΣίγουρα κανένα προγνωστικό µοντέλο δεν µπορεί να µας δώσει ασφαλή απάντηση. Κρίσεις τέτοιου µεγέθους σε παγκόσµια κλίµακα µε ευθεία απειλή στα δεδοµένα της ζωής όπως τα ξέραµε µέχρι σήµερα µπορούν να βρουν αντιστοιχίες µόνο σε περιπτώσεις γενικευµένων πολεµικών συγκρούσεων – ίσως των δύο παγκόσµιων πολέµων του 20ού αιώνα. Η διαφορά εδώ είναι ότι ο εχθρός πλανάται στον αέρα και σκορπά πριν από τον θάνατο τη µαταίωση µε σταγονίδια και όχι µε βόµβες. ∆εν είναι ορατός ούτε παίρνει τη µορφή κάποιου κράτους ή προσώπου που εκπροσωπεί το «κακό». Και στις δύο περιπτώσεις όµως ο πραγµατικός εχθρός δρα ύπουλα, εσωτερικά, εκεί απ’ όπου αντλείται η ουσία της ύπαρξής µας, η έµπνευση, η δηµιουργικότητα, ό,τι δίνει νόηµα στη ζωή µας. Στην ουσία η κρίση επιταχύνει και πιέζει για αποφάσεις, φέρνοντας στο προσκήνιο ζητήµατα που είτε αφήναµε για µια άλλη συγκυρία είτε αποφεύγαµε εντελώς, κρυµµένοι πίσω από το τρέξιµο για την κάλυψη των αναγκών της καθηµερινότητας.\nΗ σκιά του φόβου και η µαζική χειραγώγηση\nΟ Ρόλο Μέι γράφει: «Συµφωνώ µε τον Σαρτρ όταν τονίζει “εµείς είµαστε οι επιλογές µας” αλλά θα πρόσθετα “µέσα στα όρια του δεδοµένου κόσµου µας”». Ολοι γεννιόµαστε από γυναίκα, παλεύουµε στις φάσεις της ανάπτυξης όσο καλύτερα µπορούµε και στο τέλος πεθαίνουµε. Ο,τι γνώµη κι αν έχουµε γι’ αυτό, τα γενικά στοιχεία παραµένουν τα ίδια. Εκείνο όµως που αλλάζει τροµακτικά είναι πώς αντιµετωπίζουµε τα εβδοµήντα χρόνια της ζωής µας.\nΣε αυτό το ερώτηµα, στο πώς, είναι που κρύβονται οι απαντήσεις που ενδεχοµένως θα µας βοηθήσουν να δούµε πιο καθαρά κάποιες πτυχές της ζωής. «Μόνο το εύκαµπτα δηµιουργικό άτοµο µπορεί να κυβερνήσει στ’ αλήθεια το µέλλον του, µόνο εκείνος που µπορεί να αντιµετωπίσει το καινούργιο µε εµπιστοσύνη και χωρίς φόβο. Πιστεύω ακράδαντα ότι µεγάλο µέρος αυτού που αποκαλούµε σήµερα ψυχολογία είναι η µελέτη των τεχνασµάτων που χρησιµοποιούµε για να αποφύγουµε το άγχος του απόλυτα νέου, πείθοντας τον εαυτό µας ότι το µέλλον θα είναι σαν το παρελθόν» λέει ο Αµερικανός ψυχολόγος Αβραάµ Μάσλοου.\nΗ υποταγή της ζωής στον φόβο δεν έχει γενεσιουργό παράγοντα την κρίση που βιώνουµε λόγω της πανδηµίας του ιού. Ο φόβος έχει καλλιεργηθεί για χρόνια µέσα από τη βιοµηχανία του θεάµατος, την πολιτική επικοινωνία, τη µαζική διαφήµιση. Οι ψυχολόγοι της χειραγώγησης εργάζονται µε επιτυχία πάνω σε αυτό. Θα σταθούµε µόνο σε δύο σηµεία:\nα) Οι ευθύνες των ιθυνόντων κάθε φορά περνούν σε δεύτερη µοίρα: για παράδειγµα, το γεγονός ότι παγκοσµίως οι πολίτες πληρώνουν φόρους για να έχουν δηµόσια και δωρεάν υγεία υψηλού επιπέδου ενώ οι κυβερνήσεις ιδιωτικοποιούν τα φιλέτα της υγείας αφήνοντας τα δηµόσια νοσοκοµεία υποστελεχωµένα και χωρίς βασικές υποδοµές.\nβ) Η ενοχοποίηση της κοινωνίας ως συλλογικά υπεύθυνης για τη διάδοση του ιού θα έχει πολύ βαρύτερες επιπτώσεις που ξεπερνούν τα παιχνίδια πολιτικής επικοινωνίας των κυβερνήσεων. Η κοινωνία «πρέπει» να καταστεί αποκλειστικά υπεύθυνη για τον διαµοιρασµό του ιού και τους θανάτους, καθώς «δεν ακολούθησε τις υποδείξεις». Το µοντέλο φορέθηκε µε επιτυχία και στην περίοδο της πρόσφατης οικονοµικής κρίσης. Η συλλογική ενοχοποίηση της κοινωνίας έθεσε σε δεύτερο πλάνο της ευθύνες επιχειρηµατικών κύκλων, την ευθύνη συγκεκριµένων πολιτικών που εφαρµόστηκαν καθώς και τις δοµικές λειτουργίες του συστήµατος που γεννούν και µεταδίδουν την οικονοµική κρίση.\nΣτρατηγικές επιβίωσης σε δύστηνους καιρούς\nΣε τέτοιες συνθήκες όπως αυτές που ζούµε η ψυχική ισορροπία κλονίζεται. Η προσαρµογή στις συνθήκες ζωής ενός κόσµου έτσι κι αλλιώς αλλοτριωµένου, που πλέον δεν µπορεί να προσδώσει καµιά ασφάλεια για τα στοιχειώδη, γίνεται πιο δύσκολη και ο άνθρωπος µηχανεύεται διάφορες στρατηγικές επιβίωσης για να αντεπεξέλθει σε µια «αβίωτη κατάσταση». «Σε πάνω από 100 περιπτώσεις όπου µελετήσαµε τις πραγµατικές συνθήκες γύρω από το κοινωνικό γεγονός κατά το οποίο ένα άτοµο καταντά να θεωρηθεί σχιζοφρενικό» γράφει ο ψυχίατρος Ρόναλντ Ντέιβιντ Λέινγκ «νοµίζουµε ότι χωρίς εξαίρεση η εµπειρία και η συµπεριφορά που χαρακτηρίζεται σχιζοφρενική είναι η ειδική στρατηγική που επινοεί το άτοµο για να ζήσει σε µια αβίωτη κατάσταση».\nΟ Λέινγκ θέτει ένα καίριο ερώτηµα, ένα ερώτηµα που δεν κουκουλώνει την πραγµατική φύση του υποτιθέµενου φυσιολογικού κόσµου: «Προσαρµογή σε τι; Στην κοινωνία; Σε έναν τρελό κόσµο; Στον πόλεµο του Βιετνάµ; Σε έναν κόσµο όπου οι πόλεις δηλητηριάζουν βιολογικά τους πολίτες τους µε την ατµοσφαιρική µόλυνση και συρρικνώνουν τη συνείδηση του ατόµου; Σε έναν κόσµο όπου οι µηχανές ήδη καταφέρνουν να επικοινωνούν µεταξύ τους καλύτερα απ’ ό,τι οι άνθρωποι µε τους ανθρώπους; Η κατάσταση είναι ειρωνική. Μας απασχολεί όλο και περισσότερο η επικοινωνία και έχουµε λιγότερα πράγµατα να αναµεταδώσουµε». Και συνεχίζει: «Είµαστε µια γενιά ανθρώπων τόσο αποξενωµένων από τον εσωτερικό µας κόσµο ώστε πολλοί υποστηρίζουν πως δεν υπάρχει. Κι αν υπάρχει, δεν έχει καµία σηµασία».\nΠολλοί επιστήµονες και συγγραφείς που βίωσαν την κόλαση των στρατοπέδων συγκέντρωσης, όπως ο Ιάκωβος Καµπανέλλης, ο Πρίµο Λέβι, ο Βίκτορ Φρανκλ και πολλοί άλλοι, συµφωνούν στο γεγονός ότι η εµπειρία αυτή, εκεί όπου η ανθρώπινη ζωή συντρίβεται και απαξιώνεται, εκεί που µοιάζει να χάνει κάθε νόηµα, θέτει µπροστά στον άνθρωπο µια βασική επιλογή: «Η ελευθερία να διαλέξεις µόνος σου τη στάση που θα πάρεις απέναντι στη µοίρα σου. Η στάση αυτή µπορεί να µην αλλάζει τη µοίρα, αλλάζει όµως βαθιά το άτοµό σου» γράφει χαρακτηριστικά ο Ρόλο Μέι.\nΟ Χρήστος Τσαντής είναι σύμβουλος ψυχικής υγείας – συγγραφέας – υπεύθυνος των Εκδόσεων Ραδάμανθυς


Ιδέες για εύκολα πρωινά από την ειδικό | clickatlife\nH Διαιτολόγος-Διατροφολόγος, Παναγιώτα Καρακασίδου από το diatrofi.gr, μας φτιάχνει οκτώ πρωινά για να έχουμε υγιεινές επιλογές στο πρώτο γεύμα της ημέρας.\nΕύκολο πρωινό, είναι το πρωινό που μας γεμίζει ενέργεια, παρασκευάζεται χωρίς πολύ κόπο με πρώτες ύλες που υπάρχουν στο σπίτι και μας δίνει τη μέγιστη λειτουργικότητα για τη συνέχεια της μέρας μας. Όταν ξυπνάμε το πρωί οι αποθήκες ενέργειας του σώματος έχουν αδειάσει και απαιτούν την επαναφόρτισή τους. Σημαντικό είναι λοιπόν το πρωινό να είναι ένα πλήρες γεύμα για τη σωστή θρέψη μια που οι πιο συχνές περιγραφές πρωινού έχουν μόνο υδατάνθρακες.\nΠλήρες πρωινό γεύμα σημαίνει συνδυασμός από τα απαραίτητα θρεπτικά συστατικά (πρωτεΐνες – υδατάνθρακες-βιταμίνες C και Β), καθώς είναι αυτά που θα δώσουν χρήσιμη ενέργεια και θα «κρατήσουν» χορτάτο τον οργανισμό μέχρι το επόμενο γεύμα. Ένα ισορροπημένο πρωινό γεύμα ξεκινά με ενυδάτωση, γιατί το σώμα έχει αφυδατωθεί από το προηγούμενο βράδυ πίνοντας αρχικά ένα ποτήρι νερό. Έπειτα, μπορείτε να συνεχίσετε επιλέγοντας κάποιο από τα παρακάτω.\nΈνα κεσεδάκι βιολογικό γιαούρτι ή 150 γραμμάρια αιγοπρόβειο γιαούρτι χωρίς την πέτσα, με 4 κουταλιές βρώμη – μούσλι, ένα κουταλάκι τριμμένους ωμούς, ανάλατους ξηρούς καρπούς, ένα κουταλάκι μέλι, ένα κουταλάκι σταφίδες κορινθιακές, μία κουταλιά σούπας φλοίδες καρύδας και κανέλλα Κεϋλάνης, 1 φρέσκο φρούτο σε κομματάκια.\nΠρόκειται για ένα πρωινό με πολύ κρυμμένο νερό, βιταμίνες του συμπλέγματος Β, διατροφικός δυναμίτης για μια απαιτητική μέρα. Μπορείτε να το προετοιμάσετε από το βράδυ βάζοντας τα υλικά σε στρώσεις σε ένα γυάλινο βαζάκι και το πρωί να πάρετε το βαζάκι μαζί σας.\nΠρωινό στο ποτήρι: Άλλη εναλλακτική είναι να προσθέσετε τα υλικά στο μιξεράκι και να πάρετε το πρωινό σας στο ποτήρι μαζί σας.\nΈνα σάντουιτς από δύο λεπτές φέτες ψωμί ζέας ή πολύσπορο ή μία μπαγκέτα ολικής (όσο το μάκρος της παλάμης σας) με 3 δάχτυλα τυρί ή δύο κουταλιές κατίκι, 1 κουταλιά πάστα πιπεριάς, 1 κουταλάκι πάστα ελιάς ρίγανη.\nΈνα πρωινό για όσους αγαπούν τα αλμυρά πρωινά. Μπορείτε να το ετοιμάσετε από το βράδυ και να το πάρετε απλά μαζί σας το πρωί.\nΣάντουιτς με αβοκάντο και χούμους: ένα σάντουιτς από δύο λεπτές φέτες ψωμί ολικής ή μία μπαγκέτα ολικής (όσο το μάκρος της παλάμης σας) με 1 κουταλιά χούμους (το ετοιμάζετε μια μέρα και κρατάει στο ψυγείο για 4 μέρες), ¼ αβοκάντο σε φέτες, ένα κουταλάκι λινασόσπορο τριμμένο, ½ κόκκινη πιπεριά.\nΤο χούμους είναι μια από τις ιδανικές τροφές για να πάρετε την πρωτεΐνη που χρειάζεστε, αν θέλετε να αποφύγετε ζωικά και γαλακτοκομικά προϊόντα.\nΈνα κρητικό παξιμάδι με μία μικρή ντομάτα τριμμένη, 3 δάχτυλα φέτα ή κρητική μυζήθρα, ρίγανη και 5 ελιές.\nΜεσογειακό πρωινό που μας θυμίζει τα καλά της ελληνικής μεσογειακής διατροφής. Θρέψη–γεύση πάνω σε ένα παξιμάδι, για μια καλή αρχή στην ημέρα σας.\nΈνα μπολ βρασμένο δίκοκκο σιτάρι, με ένα κουταλάκι τριμμένους ξηρούς καρπούς, ένα κουταλάκι σουσάμι-λιναρόσπορο, ένα κουταλάκι σταφίδες-κρανμπερις, ένα κουταλάκι μέλι και λίγη κανέλα και ένα φρέσκο φρούτο.\nΟ χυλός σιταριού είναι το απόλυτο superfood για πρωινό, με χαμηλό γλυκαιμικό φορτίο, πλούσιος σε βιταμίνες του συμπλέγματος Β και πολλές φυτικές ίνες.\nΟμελέτα με δύο αβγά, ½ πιπεριά κόκκινη, 1/2 πιπεριά πράσινη, ένα κουταλάκι κολοκυθόσπορο, 1 κουταλάκι ελιές χωρίς κουκούτσι και 2 κουταλιές βρώμη. Ή αυγόφετες (βουτάμε 2 φέτες ψωμί ολικής σε μίγμα από 1 αυγό, 2 κουταλιές γάλα, λίγο αλάτι και ψήνουμε στο φούρνο για 20 λεπτά). Συνδυάζουμε με ένα κουταλάκι μέλι και ένα γιαούρτι.\nΠρωινό που μπορείτε να το ετοιμάζετε από το βράδυ και να σχηματίσετε ρολάκι την ομελέτα σας και το πρωί απλά να την καταναλώσετε.\nΥγιεινά pancake (120 γρ. αλεύρι ολικής αλέσεως ή ζέας, 1 κουταλιά μέλι, 1 πρέζα αλάτι χωρίς χημικά πρόσθετα, 180 γρ. γιαούρτι κατσικίσιο χωρίς πέτσα, 1 αβγό, 40 ml ελαιόλαδο, βανίλια ή κανέλα Κεϋλάνης, 1 κουταλάκι γλυκού σόδα, 1 φλιτζάνι του καφέ νερό).\nΣυνδυασμοί: (Η μερίδα είναι 2-3 pancake)\n1. Δύο – τρία pancake τα οποία συνδυάζουμε με ένα κουταλάκι ταχίνι με μέλι και φρέσκα φρούτα.\n2. Ένα pancake στη μέση ένα κουταλάκι τριμμένους ξηρούς καρπούς (αμύγδαλα – καρύδια), ένα κουταλάκι μέλι, 3-4 φέτες μπανάνα και από πάνω φράουλες.\nΜπορείτε να κάνετε τα pancake μια μέρα που έχετε χρόνο, να τα τυλίξετε σε μεμβράνη και να τα διατηρήσετε στο ψυγείο. Όταν θέλετε να τα καταναλώσετε για πρωινό, τα γεμίζετε με τον κατάλληλο συνδυασμό και το πρωινό σας είναι έτοιμο.\nΠρωινό φούρνου για όταν δεν προλαβαίνετε να φάτε στο σπίτι:\nΈνα ποτήρι αριάνι–κεφίρ με μανιταρόπιτα–χορτόπιτα ολικής


Dow Jones: Τράπεζες στην Ευρώπη «τεστάρουν» τα συστήματά τους για το ενδεχόμενο Grexit\nΤα συστήματά τους για το ενδεχόμενο ενός Grexit δοκιμάζουν τράπεζες και άλλα οικονομικά ιδρύματα στην Ευρώπη, σύμφωνα με τηλεγράφημα του πρακτορείου Dow Jones Newswires.\nΌπως αναμετταδίδει το capital.gr, ανάμεσα στις εταιρείες που προβαίνουν σε «ασκήσεις» εξόδου της Ελλάδας από την ευρωζώνη είναι οι Citigroup, Goldman Sachs και ICAP, σύμφωνα με πηγές που γνωρίζουν το ζήτημα.\nΣύμφωνα με το ίδιο δημοσίευμα, τα σχέδια τους περιλαμβάνουν εξονυχιστικούς ελέγχους σε αντισυμβαλλόμενα μέλη τα οποία θα μπορούσαν να επηρεαστούν από το Grexit, εξετάζοντας την πιστωτική τους έκθεση και τεστάροντας διασυνοριακούς τρόπους χρηματοδότησης στις κατά τόπους επιχειρήσεις τους.\nΆλλες εταιρίες προετοιμάζονται για τον αντίκτυπο στο σύστημα πληρωμών και διεξάγουν δοκιμές σε πλατφόρμες αλλαγής συναλλάγματος, για να δουν πως θα ανταποκριθούν στην πιθανότητα της εισαγωγής ενός νέου, Ελληνικού νομίσματος σε αυτές.\nΑυτές οι κινήσεις γίνονται την στιγμή που ο ΣΥΡΙΖΑ συνεχίζει να προηγείται στις δημοσκοπήσεις, για τις εθνικές εκλογές της 25ης Ιανουαρίου.\nΗ κυβέρνηση συνεργασίας έχει οριοθετήσει την εκλογική αναμέτρηση ως ένα ντε φάκτο δημοψήφισμα, για την παραμονή της χώρας στην ευρωζώνη, διατρανώνοντας ότι οι αντί-υφεσιακές πολιτικές του ΣΥΡΙΖΑ θα οδηγήσουν σε ρήξη με τους εταίρους της χώρας στην ευρωζώνη.\nΠαρόλα αυτά, αναφέρει το δημοσίευμα του Dow Jones Newswires, ο ΣΥΡΙΖΑ δεν έχει δηλώσει στην προεκλογική του εκστρατεία ότι θέλει έξοδο της Ελλάδας από το ευρώ, την ώρα που και οι περισσότεροι έλληνες ψηφοφόροι θέλουν να παραμείνουν στην νομισματική ένωση, σύμφωνα με τις τελευταίες δημοσκοπήσεις.\nΟι πιθανότητες Grexit\nΣύμφωνα με την πλειοψηφία των οικονομικών αναλυτών, οι πιθανότητες για ένα Grexit είναι πολύ χαμηλές.\nΟι οικονομολόγοι της Commerzbank δίνουν ένα ποσοστό της τάξης του 25%, για μια πιθανή ελληνική έξοδο από την ευρωζώνη.\n«Ελπίζουμε το καλύτερο, προετοιμαζόμαστε για το χειρότερο», δηλώνει ο Frederic Ponzo της συμβουλευτικής εταιρίας Grey Spark.\n«Οι εταιρίες χρηματοπιστωτικών, συχνά δοκιμάζουν τα συστήματα τους για ανάλογα γεγονότα, όπως για παράδειγμα μια ραγδαία αλλαγής τις τιμές του πετρελαίου ή όπως με το πρόσφατο δημοψήφισμα στη Σκοτία», συμπλήρωσε.\nTα σχέδια του 2012\nΚάποιες τράπεζες επαναφέρουν στο προσκήνιο σχέδια που είχαν καταρτιστεί προ διετίας, όταν η διάσπαση της ευρωζώνης ήταν ένα επίκαιρο θέμα.\nΚατά τα έτη 2011 και 2012, τράπεζες, χρηματιστές και εταιρίες με σημαντική έκθεση σε Ελληνικά κεφάλαια εφήρμοσαν σχέδια για να ελαχιστοποιήσουν τα ενδεχόμενα από μια πιθανή διάσπαση στην ζώνη του ευρώ.\nΣτα τέλη του 2011, ο πρώην εκτελεστικός διευθυντής του ICAP, David Rutter, δήλωσε ότι η εταιρία του είχε τεστάρει την πλατφόρμα της ισοτιμιών συναλλάγματος, με όλα τα νομίσματα που θα προέκυπταν σε ενδεχόμενη ολοκληρωτική διάσπαση της ευρωζώνης.\nΣύμφωνα με πηγές που γνωρίζουν το θέμα, παρόμοια τεστ έχουν διεξαχθεί από χρηματιστηριακές εταιρείες, εντός του μηνός που διανύουμε.\nΑλλά και ευρωπαϊκές τράπεζες προβαίνουν σε παρόμοιες δοκιμές, για να εξασφαλίσουν ότι θα είναι ικανές να διαχειριστούν το θέμα των νέων νομισμάτων, δήλωσαν έτερες πηγές.\nΣύμφωνα με τον επικεφαλής συναλλάγματος μεγάλης ευρωπαϊκής τράπεζας, η επαναφορά τη δραχμής στο σύστημα συναλλάγματος δεν θα είναι κάτι το δύσκολο, αλλά μια μεγαλύτερη διάσπαση στην ευρωζώνη θα αποτελούσε πρόκληση.\n«Η Ιταλία θα μπορούσε να ακολουθήσει την Ελλάδα στην έξοδο, αν αυτή αποδειχθεί επιτυχής, σε περίπτωση που θα παρέχει κάποια ανακούφιση στην οικονομική κρίση που αντιμετωπίζει η χώρα», συνέχισε ο τραπεζίτης, του οποίου τα στοιχεία δεν δόθηκαν στη δημοσιότητα.


Ρουμανία: Ιστορική κούπα για Βολουντάρι!\t14 λεπτά πριν\nΟυγγαρία: Πρωταθλήτρια μετά από 24 χρόνια η Χόνβεντ\t2 ώρες πριν\nΜενέλαος Σεβαστιάδης 23 Ιουνίου 2011, 20:54\tBLOGS\nΤο καλό με τα πολλά και διάφορα που συμβαίνουν διαχρονικά στην όμορφη χώρα μας με τον… αλέγκρο τρόπο ζωής και αντιμετώπισης πολλών πραγμάτων, είναι ότι μας έχουν κάνει δύσπιστους.\tΕπίσης, μας έχουν κάνει αρκετά ψυλλιασμένους ώστε να μην ενθουσιαζόμαστε με τα αυτονόητα. Κανείς δεν παραγνωρίζει ότι «κάτι κάναμε» με την επιχείρηση που άρχισε να εξελίσσεται για το κύκλωμα των στημένων αγώνων. Για πράγματα που όλοι ήξεραν, άλλοι λίγο, άλλοι πολύ. Με πρωταγωνιστές που προφανώς άλλοι είναι… ηγέτες και άλλοι απλά τσουβαλιάστηκαν αφού η μπάλα σε τέτοιες περιπτώσεις παίρνεις και τους… ψιλικατζήδες.\nΚατά κάποιον τρόπο όλη αυτή η ιστορία που σερνόταν και που ο καθένας είχε την πληροφορία του ή, την «πληροφορία» του ήταν ο… άρτος. Να βγει κάνα ψιλό στο στοίχημα αν είχε πάρει σωστά το αυτί του και δεν είχε πέσει σε «παπαγαλάκι». Τώρα, ήρθε η ώρα και για τα θεάματα. Σαν… τσαμπιά κρεμάστηκε ο κόσμος στις οθόνες και στο φωτογραφικό υλικό για να δει τα γνωστά πρόσωπα στην αποκαθήλωσή τους. Τα γουστάρει αυτά ο Έλληνας, διαχρονικό είναι και δεν αλλάζει. Όπως έγραφα και στην αρχή του σημειώματος όμως, τα διάφορα που συμβαίνουν κατά καιρούς στην χώρα, μας έχουν κάνει και καχύποπτους. Και… απαιτητικούς. Όλοι από την πρώτη στιγμή παραδέχτηκαν το «κάτι κάναμε», αλλά συμπλήρωναν και «να δούμε αν θα έχει και συνέχεια ή θα μείνουμε στις πρώτες εντυπώσεις».\nΈνα σωρό σενάρια έχουν ακουστεί, ακόμα και για το πού επιχειρείται να στραφεί η κοινή γνώμη για να φύγει από τα άλλα που μας ταλαιπωρούν διαρκώς.Η εντύπωση που μου δημιουργήθηκε είναι ότι αυτή την φορά η δουλειά άρχισε για να τελειώσει. Θεωρώ ότι δεν θα υπάρξει το συνηθισμένο ελληνικό «κουκούλωμα». Δεν ξέρω πόσο μεγάλα… ψάρια θα θιχτούν. Δεν νομίζω όμως ότι και θα την ξεχάσουμε γρήγορα αυτή την ιστορία ή ότι δεν θα έχει και… καραμπόλες που θα συζητηθούν. Ότι θα μείνουμε σε τελική ανάλυση στην… πρώτη προβολή και δεν θα υπάρξουν και συνέχειες. Για να δούμε, μήπως αυτή τη φορά αποδειχθούν άδικες οι επιφυλάξεις.\tΑθλητικά νέα


Συνάντηση Ελισάβετ-Χάρι: 'Σε αγαπάμε, θα είσαι πάντα ευπρόσδεκτος' - Κόσμος | News 24/7\nΣυνάντηση Ελισάβετ-Χάρι: "Σε αγαπάμε, θα είσαι πάντα ευπρόσδεκτος"\nΒασίλισσα Ελισάβετ και Πρίγκιπας Χάρι (φωτογραφία αρχείου) AP\nΕγκάρδια συνάντηση σε ήπιους τόνους μεταξύ της Βασίλισσας Ελισάβετ και του Πρίγκιπα Χάρι. Τι είπαν γιαγιά και εγγονός μετά το Megxit.\nnews247 03 Μαρτίου 2020 15:00\nΜια συνάντηση, που πολλοί περίμεναν εδώ και αρκετό καιρό, είχαν η Βασίλισσα Ελισάβετ και ο Πρίγκιπας Χάρι (ή απλά "Χάρι"), την περασμένη Κυριακή. Η Βασίλισσα Ελισάβετ κάλεσε σε γεύμα τον εγγονό της, ώστε να πέσουν οι τόνοι και να υπάρξει ένα καλό κλίμα, μετά το περιβόητο Megxit.\nΣύμφωνα με τη Sun, η συνάντηση έγινε στο κάστρο του Windsor και κράτησε τέσσερις ώρες με αφορμή την αποχώρηση του Χάρι και της οικογένειάς του από τη βασιλική οικογένεια. Άνθρωπος του περιβάλλοντος της οικογένειας, δήλωσε πως η Βασίλισσα είπε στον εγγονό της στο τέλος της συνάντησης: "Σε αγαπάμε, θα είσαι πάντα ευπρόσδεκτος και οι αγκαλιές μας θα είναι πάντα ανοιχτές για σένα και την οικογένειά σου".\nΗ ίδια πηγή υποστηρίζει πως η Βασίλισσα είπε στον Χάρι πως, αν θελήσουν εκείνος και η Μέγκαν Μαρκλ να επιστρέψουν, μπορούν να διεκδικήσουν ξανά τα βασιλικά τους αξιώματα. Η συνάντηση γιαγιάς - εγγονού αποτελεί την πρώτη φορά που βρέθηκαν οι δυο τους σε ένα ευχάριστο κλίμα μετά το Megxit. Η Βασίλισσα ρώτησε για τα σχέδιά του ζευγαριού για το μέλλον και φάνηκε ιδιαίτερα στεναχωρημένη σχετικά με το ότι δεν θα μπορεί να βλέπει συχνά το δισέγγονο της, τον Άρτσι.\nΠροβλήματα προκύπτουν, ωστόσο, πλέον, σχετικά με την προστασία του ζεύγους Χάρι και Μέγκαν, καθώς οι Βρετανοί πολίτες σύμφωνα με δημοσκόπηση που έγινε στη χώρα δεν θέλουν να συνεχίσουν να πληρώνουν φόρο για τη φύλαξή του ζεύγους, αφού θα αποχωρήσουν για τον Καναδά.\nΣύμφωνα με την ίδια βρετανική πηγή, μια πρόταση για επίλυση του ζητήματος είναι η περικοπή κάποιων χρημάτων που αφορούν την φύλαξη της βασίλισσας Ελισάβετ και του Καρόλου. Ο βρετανικός τύπος παρ' όλα αυτά, υποστηρίζει ότι ο Χάρι θα επιστρέψει με την οικογένεια του στα βασιλικά του καθήκοντα κάποια στιγμή στο κοντινό μέλλον, και θα αποτελέσει και πάλι το πιο δημοφιλές μέλος της οικογένειας.\nΠΕΡΙΣΣΟΤΕΡΑ: Ελισάβετ, Μέγκαν Μαρκλ, Βασιλικός γάμος, Μεγάλη Βρετανία